दिवाळ सणाची चाहूल लागताच खरेदीचाही हंगाम सुरू होते . तरुण मुली आणि खरेदी हे तर समीकरण . खरेदीचे हे पारंपरिक नाते कायम ठेवण्यासाठी बाजारपेठा सज्ज झाल्या आहेत . दिवाळी पार्टी आणि पहाट सोहळ्यांना सर्वामध्ये उठून दिसायची लगबग सर्वत्र सुरू झाली असून बाजार खरेदीत काही तरी वेगळे शोधण्याकडे अनेकांचा कल असतो . यंदा दिवाळीच्या बाजारात एथनिक ( पारंपरिक ) वस्त्रांच्या भलतीच मागणी असल्याचे चित्र आहे . त्यामधील वैविध्य भुरळ पाडणारे आहे . एरवी जिन्स , स्कर्ट घालणाऱ्या तरुणी सणांच्या काळात मात्र आवर्जून पारंपरिक पेहराव करतात . अशा वेळी त्यांना आपण अगदीच आऊट ऑफ फॅशन नाही ना याची काळजी घेणे गरजेचे आहे . सध्या बाजारात नांदत असलेल्या पारंपरिक वस्त्रांचा घेतलेला वेध . . डिझायनर पंजाबी ड्रेस अनारकली प्रमाणेच पंजाबी ड्रेसमधील पटियालाची फॅशन आजही जोरात आहे . घेरदार पटियाला त्यावर गुडघ्यापर्यंत कुर्ती आणि हेवी दुपट्टा या कॉबिनेशनची सध्या चलती आहे . पंजाबी ड्रेस महाग असतात अशी बोंब ठोकणाऱ्यांसाठी सध्या एक सोपा पर्याय उपलब्ध आहे . हाफ स्टिच डिझायनर पंजाबी सूटचे कापड मिळते . त्यामुळे फिटिंगची काळजी मिटते . आपण आपल्या मापाचा मस्त शिवून घेऊ शकतो . सध्या पंजाबी ड्रेसेसमध्ये ब्राइट आणि वायब्रेंट कलर प्रधान्यांने वापरले जात आहेत . त्यामध्ये ऑरेंज आणि नेव्ही ब्लू , येलो अॅण्ड पिंक अशा कॉम्बिनेशची चलती आहे . त्यावरील मिरर किंवा कुंदन वर्कच्या दुपट्टय़ामुळे परफेक्ट दिवाळी पार्टी लुक तयार होतो . लॉँग कुर्ती अॅण्ड स्कर्ट यंदा बाजारामध्ये तरुणींना भुरळ पाडेल अशा पद्धतीचे लाँग हायवेस्ट स्कर्ट आणि त्यावर कॉन्ट्रास्ट लाँग कुर्ता असे भन्नाट कॉम्बिशन अवतरले आहे . त्यामध्ये फ्लोरल प्रिंटचा स्कर्ट , हेवी नेकलाइनचा कुर्ता किंवा सिल्क मटेरिअलचा बुट्टीवाला कुर्ता आणि गोल्डन स्कर्ट अशे असंख्य प्रकार आपल्याला पाहायला मिळतील . यावर हवे तर दुपट्टाही घेता येऊ शकतो . पलाझ्झो ड्रेस नेहमीच्या लेगिंग्स , सलवार , चुडीदार यांना ब्रेक देत पलॅझो , घागरा पँट , घागराज ट्राय करायला हरकत नाही . फॅशनच्या दुनियेत सीमोल्लंघनाला अधिक महत्त्व आहे . नेहमीच्या सीमा मोडायची तयारी अनेकांची असते . तरुणींचा कल आता सुटसुटीत पलाझ्झोकडे वळताना दिसून येत आहे . नेहमी नेहमी कुर्तीवर लेगिंग्स घालण्यापेक्षा आता सुटसुटीत पलाझ्झोला महिलावर्ग अधिक पसंती देऊ लागला आहे . भरदार नक्षी केलेली कुर्ती त्यावर घेरदार पलाझ्झो पॅन्ट , साजेसे दागिने किंवा केवळ भरगच्च कानातले घातल्यावर साजेसा असा लुक येतो . नेहमीच साडी किंवा अनारकली ड्रेस परिधान करणाऱ्या तरुणी आता हे पलाझ्झो आणि जरदोसी प्रिंट असलेले कुर्ते पसंत करत आहेत . एथनिक गाऊन सध्या पारंपरिक वस्त्रांमध्ये आणखी एका वस्त्राची भर पडली आहे . ते म्हणजे एथनिक गाऊन . भरगच्च कलाकुसर केलेली नेकलाइन असलेला पायघोळ गाऊन आता सण - समारंभासाठी प्राध्यान्य बनत चालला आहे . हल्लीच्या फ्युजनच्या काळात गाऊन , लेगिंग्ज आणि दुपट्टा असे कॉम्बो सेट आपल्याला बाजारात मिळतो . मात्र स्टायलिंग करताना आपल्याला केवळ गाऊन घालायचा आहे की त्यावर दुपट्टा कॅरी करायचा आहे हे आपणच ठरवायचे असते . अनारकली ड्रेस फॅशनच्या दुनियेत काही गोष्टी बराच काळ तग धरून राहतात त्याचे उत्तम उदाहरण म्हणजे अनारकली ड्रेस . अनारकली ड्रेसेसची फॅशन कमी झाली असे अनेकांचे मत असले तरी बाजाराची हवा मात्र तसे काही दर्शवीत नाही . या ड्रेसचे वैशिष्टय़ म्हणजे हे कोणत्याही शरीरयष्टीला शोभून दिसतात . हल्ली बाजारात मोठय़ा घेरच्या अनारकलीची चलती आहे . फक्त अनारकली घेताना नेहमीचे कॉमन पॅटर्न घेऊ नका असे तज्ज्ञांचे म्हणणे आहे . फ्लोअर लेन्थ अनारकली म्हणजेच थेट पायघोळ , जमिनीपर्यंत येणारा पेहराव अनेकांच्या पसंतीस उतरताना दिसत आहे . त्यावर कुंदन , जरी , रेशम , जरदोसी असे नाजूक वर्क निवडण्याचे स्वातंत्र्य आहेत . शक्यतो खडे , मोती , टिकल्या नको . हे अनारकली फार सुंदर दिसतात . त्यामध्ये नेट , शिफॉन , जॉर्जेटसारख्या मटेरिअलमध्ये मरून , नेव्ही ब्लू , गोल्डन यलो , अॅक्वा ब्लूसारखे रंग अधिक खुलून दिसतात . कुठे मिळतील ? दादर , परेल , बोरिवली , अंधेरी येथील खास सणासुदीच्या कपडय़ांच्या खरेदीसाठी प्रसिद्ध असलेल्या बाजारपेठांमध्ये हे कपडे उपलब्ध आहेत . सध्या मॉल्समध्येही फेस्टीव्ह कलेक्शन्स लागली आहेत . या कपडय़ांच्या किमती साधारणपणे ५०० रुपयांपासून पाच हजारांपर्यंतच्या घरात जातात .


विराट कोहली आणि गौतम गंभीर या दोघांमध्ये २०१३ सालच्या आयपीएल स्पर्धेत झालेले बाचाबाचीचे प्रकरण सर्वज्ञात आहे . आयपीएलमधील एका सामन्यात दोघंही एकमेकांना भिडले होते . या प्रकरणानंतर दोघंही एकमेकांपासून खूप दुरावले गेल्याचे सांगितले गेले . दोघांमध्ये एकमेकांबद्दल पराकोटीचा राग असल्याचे या प्रसंगातून दिसून आले होते . दोघांमधील भांडणाच्या प्रकरणाला आता बरीच वर्षे झाली असली तरी भारतीय क्रिकेट चाहत्यांच्या स्मृतीत तो प्रसंग अजूनही ताजा आहे . नुकतेच न्यूझीलंडविरुद्धच्या कसोटी मालिकेत विराट कोहलीच्या नेतृत्त्वाखालील संघात गौतम गंभीरचे पुनरागमन झाले . गंभीर आणि विराट हे दोघंही कितपत जुळवून घेतील याची शंका क्रीडा रसिकांना होती . पण ही शंका आता पूर्णपणे दूर झाली आहे . कारण आमच्यात सारं काही आलबेल असल्याची कबुली खुद्द गौतम गंभीरने दिली आहे . एका इंग्रजी वृत्तवाहिनीला दिलेल्या मुलाखतीत गंभीरने याबाबत स्पष्टीकरण दिले . तो म्हणाला की , आम्ही दोघंही व्यावसायिक क्रिकेटपटू आहोत . दोघांच्या खेळात आक्रमकता आणि खेळाप्रतीची सर्वोच्च भावना आहे . दोघांनाही स्वतःच्या करिअरमध्ये खूप मोठं लक्ष्य गाठायचे आहे . दोघांचीही मतं वेगवेगळी असली तरी त्यात काहीच चूक नाही . दोघांचा उद्देश मात्र एकच आहे . देशाचे नाव नेहमी अव्वल स्थानावर राहील , हाच आमचा प्रयत्न असतो . संघाच्या यशासाठी प्रत्येक सामन्यात सर्वोत्तम कामगिरी करणे हाच उद्देश आहे . यात वैयक्तिक नाराजीला काहीच स्थान नाही , असे गंभीरने सांगितले . वाचाः पाकिस्तानबरोबर क्रीडा सामने नकोच – गौतम गंभीर व्यावसायिक क्रिकेटपटू म्हणून आम्हाला पुढे जायला हवे . मैदानात आणि मैदानाबाहेर आम्ही दोघंही खूप चांगले मित्र आहोत , असेही गंभीर पुढे म्हणाला . गंभीर नुकतेच विराट कोहलीच्य नेतृत्त्वाखालील भारतीय संघात न्यूझीलंडविरुद्धच्या इंदूर कसोटीमध्ये खेळला . गंभीरने या कसोटीत दोन्ही डावात प्रत्येकी २६ आणि ५० अशी खेळी साकारली . भारतीय संघाने हा सामना ३२१ धावांनी जिंकला होता . इंदूर कसोटीसह भारतीय संघाने मालिका देखील ३ - ० अशी जिंकली . गंभीरने दोन वर्षांनंतर भारतीय संघात पुनरागमन केले .


JioPhone 2 खरेदी करण्याची ग्राहकांकडे आज आणखी एक संधी आहे . आज ( गुरूवारी ) दुपारी 12 वाजेपासून jio . com वर या फोनसाठी फ्लॅशसेल सुरू होत आहे . JioPhone 2 चा हा पाचवा सेल आहे . पेटीएमद्वारे हा फोन खरेदी केल्यास 200 रुपये कॅशबॅक मिळणार आहे . तसंच कॅश ऑन डिलीव्हरीचा पर्याय ( COD ) देखील ग्राहकांसमोर आहे . हा फ्लॅशसेल असल्यामुळे मर्यादीत फोनचीच विक्री होण्याची शक्यता आहे , त्यामुळे पहिल्यांदा नोंदणी करणाऱ्याला फोनसाठी प्राधान्य दिलं जाईल . फ्लॅशसेलमध्ये खरेदी केल्यानंतर 5 ते 7 दिवसांमध्ये हा फोन ग्राहकांपर्यंत पोहोचवला जाईल असं कंपनीकडून सांगण्यात आलं आहे . Qwerty कीपॅड , यू ट्यूब , व्हॉट्स अॅप आणि फेसबुकचे ‘इनबिल्ट’ अॅप , हॉरिझेंटल डिस्प्ले ही या नव्या फोनची वैशिष्ट्ये आहेत . दिसायला हा फोन जुन्या ब्लॅकबेरी फोनप्रमाणे असून 2 हजार 999 रुपये इतकी या फोनची किंमत ठेवली आहे . फोनमध्ये 512 एमबी रॅम आणि 4 जीबी इनबिल्ट स्टोरेज देण्यात आलं आहे , मेमरी कार्डद्वारे स्टोरेज 128 जीबीपर्यंत वाढवता येईल . या 4जी फोनमध्ये 2000 एमएएच बॅटरी असून त्यामुळे 14 तासांचा टॉकटाइम बॅकअप मिळेल असा कंपनीचा दावा आहे . यामध्ये वाय - फाय , ब्लूटूथ , एनएफसी आणि एफएम रेडिओ यांसारखे कनेक्टिविटी फिचर्स देण्यात आले आहेत . जिओ फोन मान्सून हंगामा ऑफरअंतर्गत जिओ युजर्स अवघ्या 501 रुपयांमध्ये त्यांचा जुना फोन बदलू शकणार आहे . कशी करावी नोंदणी – उद्या दुपारी 12 वाजेपासून Jio . com आणि माय जिओ अॅपवर सेलला सुरूवात होईल . फोन खरेदी करण्यासाठी संकेतस्थळावर गेल्यानंतर Get Now पर्यायावर क्लिक करावं आणि फोनसाठी नोंदणी करावी . त्यानंतर तुमचा मोबाइल क्रमांक , पत्ता आदी माहिती द्यावी लागेल . फोन खरेदी कऱण्यासाठी कॅश ऑन डिलीव्हरीचा पर्याय मिळणार नाही . म्हणजे तुम्हाला नेट बॅंकिंग अथवा डेबिट किंवा क्रेडिट कार्डने पेमेंट करावं लागेल . फोनची डिलीव्हरी केव्हापासून सुरू होणार याबाबत जिओकडून माहिती देण्यात आलेली नाही .


मराठी चित्रपट केवळ आशय आणि मांडणीच्या जोरावर सीमा ओलांडतोय असं नाही , तर त्याला नवं भौगोलिक परिमाणही लाभतं आहे . प्रयोगशील दिग्दर्शक समीर आशा पाटील दिग्दर्शित आणि अँफरॉन एंटरटेन्मेंट निर्मित आगामी चित्रपट " फुर्रर " हा चित्रपट त्याचं उत्तम उदाहरण ठरणार आहे . हा चित्रपट पाच राज्यांमध्ये ३० दिवसांत चित्रीत केला जाणार आहे . महाराष्ट्रासह गुजरात , राजस्थान , दिल्ली आणि उत्तराखंडमध्ये हे चित्रीकरण होणार आहे . तसेच या चित्रपटात अभिनेते सयाजी शिंदे हे प्रमुख भूमिका साकारणार असून अन्य कलाकारांची नावे ही अद्याप गुलदस्त्यात ठेवण्यात आली आहेत . समीरने यापूर्वी त्याच्या " चौर्य " या चित्रपटातही भौगौलिक सीमा ओलांडत चंबळमध्ये चित्रीकरण केलं होतं . आता " फुर्रर " या चित्रपटाच्या निमित्तानं त्यापुढे जात पाच राज्यांमध्ये चित्रीकरण केलं जाणार आहे . " फुर्रर " या चित्रपटाचा नुकताच मुहूर्त करण्यात आला असून गुजरातमधील सापुताराजवळील डांग गावात सध्या या चित्रपटाचे चित्रीकरण सुरु झाले आहे . ' चित्रपटाचं कथानक प्रवासाबद्दल आहे . प्रत्यक्ष प्रवासासह त्यात मानसिक आणि भावनिक प्रवासही आहे . त्यामुळे आम्हाला वेगवेगळ्या लोकेशनवर जाण्याची गरज होती . हा तसा मोठा प्रवास आहे . त्यामुळे पाच राज्यांमध्ये आम्ही चित्रीकरण करणार आहोत . निर्माते कुशल व अनिरुद्ध सिंग यांनी माझ्या कथानकावर विश्वास ठेवत पूर्ण पाठिंबा दिल्यामुळेच हा प्रवास शक्य होत आहे . कारण या चित्रपटाचा पट मोठा आहे . मात्र , निर्मात्यांनी काहीही तडजोड न करता चित्रपटाच्या मांडणीवर भर दिला आहे . त्यामुळे मराठी चित्रपटात या पूर्वी न दिसलेला परिसर प्रेक्षकांना पहायला मिळेल , ' अशी माहिती दिग्दर्शक समीर आशा पाटीलनं या चित्रपटाविषयी दिली .


भारत आणि पाकिस्तान या दोन देशांमधील संबंध कितीही तणावग्रस्त असले , तरी क्रीडा क्षेत्रात अनेक द्विपक्षीय खेळाडूंमध्ये मैत्रीपूर्ण संबंध आहेत . याची प्रचिती भारतीय क्रिकेट संघाच्या कृतीतून समोर आली . आंतरराष्ट्रीय क्रिकेटमधून निवृत्ती घेतलेल्या पाकिस्तानच्या शाहिद आफ्रिदीला भारतीय क्रिकेट संघाने अनोखी भेट दिली आहे . भारतीय क्रिकेट संघातील सर्व खेळाडूंच्या सह्या असलेली विराट कोहलीची जर्सी त्यांनी आफ्रिदीला भेट म्हणून पाठवली आहे . ‘शाहिद भाई , शुभेच्छा ! तुझ्याविरुद्ध खेळताना नेहमीच क्रिकेटचा आनंद मिळाला , ’ असा संदेशही या जर्सीवर लिहिण्यात आला आहे . एका पाकिस्तानी पत्रकाराने ट्विटरच्या माध्यमातून या जर्सीचा फोटो प्रसिद्ध केल्यापासून या भेटीची चर्चा सुरू झाली . आफ्रिदीला या वर्षी होणाऱ्या ‘आयसीसी’ अजिंक्यपद स्पर्धेसाठी हरभजन , हबिबूल बशर , इयान बेल , शेन बाँड , माईक हसी , कुमार संगकारा आणि ग्रॅमी स्मिथ यांच्यासह राजदूत म्हणून निवडण्यात आले आहे .


जर तुम्ही अॅण्ड्रॉइड मोबाईल्सचे चाहते असाल आणि नुकताच बाजारात आलेला गुगलचा पिक्सल टू हा फोन घेण्याचा विचार करत असला तर तुमच्यासाठी एक आनंदाची बातमी आहे . ई - कॉमर्स वेबसाईट फ्लिपकार्टवर गुगल पिक्सलवर चक्क २२ हजारांची सूट उपलब्ध आहे . फ्लिपकार्टवर हा फोन ३९ हजार ९९९ रुपयांना उपलब्ध आहे . गुगल पिक्सल टू हा फोन ६४ जीबी ( किंमत ६१ हजार रुपये ) आणि १२८ जीबी ( किंमत ७१ हजार रुपये ) या दोन प्रकारांमध्ये उपलब्ध आहे . फ्लिपकार्ट या फोनवर सरसकट ११ हजार एक रुपयांची सूट देत असल्याने हा फोन फ्लिपकार्टवरून घेतल्यास केवळ ४९ हजार ९९९ रुपयांना उपलब्ध होईल . त्यात तुम्ही डेबिट कार्डने पेमेंट केल्यास १० हजार रुपये सूट देण्यात आली आहे . ज्यामुळे फोनची किंमत ३९ हजार ९९९ रुपये होते . त्यामुळे सर्व ऑफर्स वापरून या फोनवर एकंदरीत २२ हजारांची सूट मिळेल . वाचाः सॅमसंगच्या या फोनच्या किंमतीत झाली घट iPhone खरेदी करण्याची सुवर्ण संधी , ‘अॅपल फेस्ट’ला सुरूवात याशिवाय ई - टेलरवर हा फोन घ्यायचा असल्यास एक्सचेंज ऑफरमध्ये १८ हजार रुपयांपर्यंत किंमत कमी होईल . त्याशिवाय या फोनवर ३६ हजार ५०० रुपयांची बायबॅक गॅरंटीही देण्यात आली आहे . रिलायन्स जिओनेही हा फोन तगड्या ऑफर्ससहीत उपलब्ध करुन दिला आहे . रिलायन्स जिओच्या माध्यमातून हा फोन घेतल्यास २२ हजार ९९९ रुपयांचा फायदा ग्राहकांना मिळू शकतो . या ऑफर अंतर्गत एका वर्षासाठी जिओच्या ग्राहकांना ९ हजार ९९९ रुपये किंमत असणारा अनलिमिटेड कॉलिंग आणि अनलिमिटेड डेटा पॅक मोफत मिळणार आहे . त्याशिवाय एचडीएफसीच्या कार्ड होल्डर्सला ८ हजारांपर्यंत विशेष कॅशबॅक जिओ देणार आहे . ‘गुगल पिक्सल टू’चे स्पेसिफिकेशन्स > एचटीसी कंपनीची निर्मिती असणाऱ्या या फोनचा डिस्प्ले ५ इंचाचा आहे . या एचडी स्क्रीनचे रिझोल्यूशन १०८० x १९२० पिक्सल्स इतके आहे . > हा फोन ऑक्टा कोअर क्वॉलकॉम स्नॅपड्रॅग ८३५ वर काम करेल . शिवाय तो ४ जाबी एलपीडीडीआर फोर एक्स या उच्च प्रतिच्या रॅमला सपोर्ट करेल . > ६४ जीबी आणि १२८ जीबी या दोन प्रकारांमध्ये हा फोन उपलब्ध असणार आहे . > या फोनचा रेअर कॅमेरा १२ . २ मेगापिक्सल तर फ्रण्ट कॅमेरा ८ मेगापिक्सलचा आहे . हा कॅमेरा ३० फ्रेम प्रती सेंकदाच्या गतीने ४ हजार पिक्सल रिझोल्यूशनचे व्हिडिओ रेकॉर्ड करु शकतो . > फोनमध्ये २७०० एमएएच क्षमतेची बॅटरी आहे . पुढील तीन दिवसांसाठी झिओमीच्या फोनवर खास ऑफर ! जिओ देणार १९९ रुपयांत रोज १ जीबी डेटा


बॉलिवूडची ‘मस्सकली गर्ल’ सोनम कपूर आणि ‘फोबिया’ फेम राधिका आपटे यांच्या चाहत्यांसाठी एक गोड बातमी आहे . ‘दि ११ एडिशन ऑफ एशिया व्हिजन मुव्ही अॅवॉर्ड्स’ची घोषणा करण्यात आली . यात झक्कास अनिल कपूरची मुलगी सोनमला ‘आयकॉन ऑफ इंडिया अॅवॉर्ड’ जाहीर झाला आहे . भारतीय सिनेमातील योगदान आणि ‘नीरजा भनोत’ हिच्या आयुष्यावर बेतलेल्या सिनेमात प्रशंसनीय अभिनय केल्याबद्दल तिला हा पुरस्कार देऊन गौरविण्यात येणार आहे . तिच्यासोबतच मराठमोळी अभिनेत्री राधिका आपटे हिलाही ‘पार्श्च्ड’ , ‘फोबिया’ , ‘कबाली’ या नावाजलेल्या सिनेमांतील भूमिकेसाठी तिला या पुरस्काराने सन्मानित करण्यात येणार आहे . अभिनय क्षेत्रातील कलाकारांसाठी मानाचा आणि गौरवाचा मानला जाणारा हा दिमाखदार पुरस्कार सोहळा १८ नोव्हेंबर रोजी ‘शारजाह क्रिकेट स्टेडियम’ येथे संपन्न होणार आहे . या सोहळ्याचा आपण एक भाग असल्याबद्दल सोनमला अभिमान वाटत असल्याचे तिने सांगितले . बॉलिवूड कलाकारांना हवाहवासा वाटणारा असा हा प्रतिष्ठित पुरस्कार जाहीर झाल्याने सोनम आणि राधिका सध्या जाम खुश आहेत . सोनम आणि राधिका या दोघीही सोशल मीडियावर फार सक्रीय असतात . त्यामुळे सध्या दोघीही सोशल मीडियावर चाहत्यांच्या शुभेच्छांचा स्वीकार करण्यात व्यग्र आहेत . बॉलिवूडमध्ये सोनम कपूरची ‘फॅशनिस्टा’ अशी ओळख आहे . पण यासोबतच परखड बोलणारी , ज्वलंत मुद्यावर हिरहिरीने मत मांडणारी म्हणूनही तिला ओळखले जाते . अनिल कपूरची मुलगी असली तरी काम मिळवण्यासाठी तिने कधीही वडिलांच्या नावाचा आधार घेतला नाही . अशा दोन्ही गुणी कलाकारांना लोकसत्ता ऑनलाइन टीमकडून हार्दिक अभिनंदन ! !


विश्वकरंडक फुटबॉल स्पर्धेच्या ज्वराने मॉस्को तापले आहे . रशियातील नागरिकांच्या आपलेपणाने हे पाहुणे भारावले आहेत . भाषेची , तसेच अन्य कोणतीही अडचण येत नसल्यामुळे स्पर्धेचा पुरेपूर आनंद घेता येईल , याची त्यांना खात्री पटली आहे . पेरूच्या पाठीराख्यांना , तर रशियन्स आपल्याबरोबर छायाचित्र काढून घेण्यास उत्सुक आहेत , याचेच नवल वाटत होते . त्यातील अनेकांना सारांस्क येथील पहिल्या लढतीसाठी जाण्यास त्रास होईल , असे वाटत होते . त्यातच विमान तसेच रेल्वेचे तिकीट नसल्याने चिंता वाढली होती , पण त्यांना बसबाबत माहिती समजली आणि त्याचे तिकीटही सहज मिळाल्याने ते खूष होते . विश्वकरंडकाची सर्वाधिक वर्दळ मॉस्कोतच असेल . याच शहरात उद्घाटनाची , तसेच समारोपाची लढत होईल . त्याशिवाय दहा लढतीही होणार आहेत . या स्पर्धेच्या निमित्ताने प्रगतिशील मॉस्को दाखविण्याची योजना यशस्वी होईल , असा प्रशासनास विश्वास वाटत आहे . कोलंबिया , इंग्लंड , इजिप्त या देशांच्या चाहत्यांनी स्पर्धेसाठी जोरदार तयारी सुरू केली आहे . त्यांनी मॉस्कोतच आपल्या संघास प्रोत्साहन देण्यास सुरुवातही केली आहे . याच वेळी येथील मेक्सिको दूतावासाने आपल्या देशांच्या लढती मोठ्या स्क्रीनवर बघण्याची सोय केली आहे , त्याच वेळी आपल्या देशाच्या चाहत्यांबरोबरच मेक्सिकोच्या प्रतिस्पर्धी देशांच्या चाहत्यांनाही निमंत्रित केले आहे . बाराशे ब्रिटिश चाहत्यांना प्रतिबंध ब्रिटनमधील बाराशेहून जास्त फुटबॉल रसिकांना रशियात जाण्यास प्रतिबंध करण्यात आला आहे . ब्रिटनमधील पोलिसांनी या हुल्लडबाजांचे पासपोर्टही ताब्यात घेतले आहेत . आतापर्यंत 1 हजार 254 पासपोर्ट जमा केले आहेत . त्याशिवाय अजून एक हजार व्यक्तींचे पासपोर्ट जमा केले जातील , असे सूत्रांनी सांगितले . स्पर्धेतील अंतिम लढत होईपर्यंत त्यांचे पासपोर्ट आमच्याकडेच असतील , असे पोलिसांनी सांगितले .


नृत्य हा एकूणच भारतीयांचा आणि पर्यायाने हिंदी चित्रपटांचा जीव आहे . गेल्या काही वर्षांमध्ये हिंदी चित्रपटांमधून नृत्यदिग्दर्शकांच्याही पिढय़ा बदलत गेल्या असल्या तरी त्यांचे चेहरे हिंदी चित्रपटांमध्ये फारसे दिसत नाहीत . अर्थात वेगवेगळ्या वाहिन्यांवरून डान्स रिअॅलिटी नावाचे जे पीक आले आहे त्यात मात्र तेच तेच चेहरे सातत्याने झळकताना दिसतात . या पाश्र्वभूमीवर हिंदी चित्रपटांमधून हल्ली नृत्य हा प्रकारच गायब होऊ लागला आहे ; इथपासून ते चित्रपटांमध्ये नावारूपाला येणाऱ्या ठरावीक नृत्यदिग्दर्शकांनाच संधी दिली जाते , नवीन नृत्यदिग्दर्शक मागेच राहतात किंवा रिअॅलिटी शोमधून काम करत राहतात , असे टीकेचे नानाविध सूर उमटू लागले आहेत . या दाव्यांमध्ये खरोखरच अर्थ आहे का ? हे जाणून घेण्याचा हा प्रयत्न . . ‘नृत्य’ हा भारतीय समाजजीवनाचा दुर्लक्षित न होऊ शकणारा महत्त्वाचा भाग आहे . नृत्य हे समाजजीवनाचेच महत्त्वपूर्ण अंग असल्याने त्याचा प्रवाह हा नाटक - चित्रपटांसह इतर अनेक माध्यमांमध्ये सहजरीत्या प्रवाहित झाला . भारतीय चित्रपट हे नृत्यविरहित असाल्याची कल्पनाही आपण करू शकत नाही . याशिवाय , दूरचित्रवाणीवर नृत्यविषयक ‘रिअॅलिटी शो’ हा नवीन प्रवाह नृत्य सादरीकरणाच्या माध्यमात आल्याने एरवी नृत्य म्हटलं की नाकं मुरडणारी मंडळीही नृत्य पाहण्यात आणि ते जाणून घेण्यात रस घेऊ लागली . परंतु , यामध्ये रिअॅलिटी शोचा नवीन चमकदार प्रवाह मात्र नृत्यक्षेत्रात फार मोठा आणि न पचणारा बदल घडवतो आहे . पूर्वी चित्रपटात नृत्यदिग्दर्शन करणाऱ्या व्यक्तीला आदराने ‘डान्स मास्टर’ म्हटले जायचे . आजही जेष्ठ प्रथितयश नृत्यदिग्दíशका सरोज खान यांना आदराने ‘मास्टरजी’ असे संबोधले जाते . त्याकाळी चित्रपटातील नृत्यदिग्दर्शक केवळ आपल्या कामाच्या आणि गुणांच्या बळावर प्रसिद्धीच्या झोतात येत होते . आता मात्र याउलट झाले असून एखादा नृत्यविषयक रिअॅलिटी शो करून अनुभव नसलेला नृत्यदिग्दर्शकही अल्पावधीत प्रसिद्ध होतो आणि त्याला केवळ प्रसिद्धीच्या जोरावर काम मिळते . आणि मग अनेक वेळा तोच एक नृत्यदिग्दर्शक वेगवेगळ्या वाहिन्यांवरील रिअॅलिटी शोमध्ये परीक्षकाच्या खुर्चीत बसलेला पाहायला मिळतो . त्यामुळे कित्येक वेळा या शोमधला परीक्षकांच्या खुर्चीतला तोच तोच पणा खटकायला लागतो . केवळ त्या एकाच चेहऱ्याला प्रसिद्धीच्या झोतात आणण्याचा प्रयत्न आपल्याला सहज दिसून येतो . नृत्यविषयक रिअॅलिटी कार्यक्रमांमध्ये तोच तोचपणा येणे साहजिक आहे . या सगळ्याच कार्यक्रमांचा साचा हा एकसारखा असतो . कित्येकदा असंही होतं की प्रेक्षकांना एखाद्याच परीक्षकाचं मत देणं आवडू लागतं आणि त्यामुळे तो प्रसिद्ध होतो , शोचा ‘टीआरपी’ वाढतो . अशा परीक्षकाला निर्मात्यांक डून मागणी वाढली तर त्यात काही वावगे नाही . मात्र , आत्ताच्या नृत्यदिग्दर्शकांना चित्रपटांमधून काम नाही असे म्हणणे योग्य नाही . पूर्वी टीव्ही हे माध्यम प्रभावी नसल्याने चित्रपटातील ‘डान्स मास्टर’ यांना महत्त्व होते , पण आता ‘रिअॅलिटी शो’मधून येणारी नवीन पिढीही तितक्याच चांगल्या पद्धतीने काम करते आहे . तुम्ही नृत्यकलेत निपुण आहात म्हणजेच तुम्ही चांगले नृत्यदिग्दर्शक आहात , असे नाही . नृत्यदिग्दर्शकाच्या मागे हरहुन्नरी अशा साहाय्यक नृत्यदिग्दर्शकांची फौज असते त्यामुळे प्रत्येक वेळी नृत्यदिग्दर्शक हा प्रत्येक शैलीत निपुण असणे गरजेचे नाही . चित्रपटांमध्ये नृत्य बसवताना डान्स स्टेपपेक्षा तो ते गाणं कशा प्रकारे दिग्दíशत करतो याला जास्त महत्त्व असतं . त्यामुळे कोणत्या प्रकारे कॅमेऱ्याचे अँगल लावून गाण्यात आणि शिकवलेल्या नृत्यात सुंदरता निर्माण केली जाते हे तिथे जास्त महत्त्वाचं ठरतं . तोही नृत्यदिग्दर्शकाच्या कौशल्याचा भाग आहे . फुलवा खामकर जो वेगळे काही करून दाखवेल त्याला हिंदी चित्रपटच काय अनेक माध्यमांमध्ये स्वतःहून बोलवलं जातं . मी स्वतः या इंडस्ट्रीत किती वर्षे काम करतो आहे . आमच्याबरोबर साहाय्यक नृत्यदिग्दर्शकांची एक मोठी टीम असते . हळूहळू ते शिकून त्यांचं स्वतंत्रपणे काम सुरू करतात . या इंडस्ट्रीत तुम्ही तुमचं काम कसं पुढे नेता ? , याची प्रत्येकाची पद्धत , शैली वेगळी असते . रेमो डिसूझासारखा नृत्यदिग्दर्शक तोही साहाय्यक म्हणूनच एके काळी काम करत होता . आज त्याने त्याच्या कामाच्या बळावर स्वतःची एक स्वतंत्र ओळख निर्माण केली आहे . नृत्यदिग्दर्शक म्हणून मर्यादित न राहता त्याने दिग्दर्शक बनण्याचंही स्वप्न पाहिलं . त्यामुळे नवीन नृत्यदिग्दर्शकांना हिंदी चित्रपटांत कामच नाही , तेच तेच नृत्यदिग्दर्शक पुढे येतात , या दाव्यांमध्ये काहीही अर्थ नाही . हिंदी चित्रपटांमधून गाणं आणि नाचणं दूर होणारं नाही . पण बदलत्या काळाबरोबर त्याच्या स्वरूपात होणारे बदल समजून घेऊनच काम केलं पाहिजे – गणेश आचार्य ‘डान्स रिअॅलिटी शो’मध्ये परीक्षक म्हणून दिसणारे तेच तेच चेहरे हे वाहिन्यांचे अधिकारी आणि शोच्या निर्मात्यांमुळे दिसतात . नृत्यदिग्दर्शकाने परीक्षक म्हणून केलेल्या शोचा टीआरपी पाहून किंवा त्याची लोकप्रियता , त्याचा एक्स फॅक्टर पाहून मग निर्मात्यांकडून त्यांची निवड केली जाते . शिवाय , परीक्षकाच्या खुर्चीत बसणारा नृत्यदिग्दर्शक हा खरंच नृत्य क्षेत्रातला जाणकार असतो . त्याचा वर्षांनुवर्षांचा अनुभव आणि ज्ञान यामुळे तो त्या स्थानी असणं साहजिकही आहे , असं मला वाटतं . अनेकदा बऱ्याच ‘डान्स रिअॅलिटी शो’च्या बाबतीत तेच तेच नृत्यदिग्दर्शक परीक्षक म्हणून दिसताहेत हे लक्षात आल्यानंतर आधीच्या पर्वातील स्पर्धकांनाच परीक्षक म्हणून संधी दिल्याचीही अनेक उदाहरणं आहेत . सगळ्यात महत्वाचं म्हणजे या शोजचा टीआरपी रेट हा स्पर्धकांच्या नृत्याबरोबरच त्यांना परीक्षकांनी दिलेली मते , त्या परीक्षकाचे शोमधले अस्तित्व , त्याचा इतरांवरचा प्रभाव यावर अवलंबून असल्यानेही त्यांची निवड काळजीपूर्वक केली जाते . – वैभव घुगे


वनप्लस 5 टी या फोनची प्रतिक्षा अखेर संपणार आहे . भारतीय प्रमाण वेळेनुसार हा फोन आज न्यूयॉर्कमध्ये रात्री ९ . ३० वाजता लाँच केला जाणार आहे . लाँच झाल्यानंतर ग्राहकांना तो फोन अॅमेझॉन या साईटवर खरेदी करता येईल . काही दिवसांपूर्वी या फोनचे फिचर्स लिक झाले होते . सध्या मोबाईल कंपन्यांमध्ये सुरु असलेली स्पर्धा आणि त्यात स्वतःला सिद्ध कऱण्यासाठी सुरु असणारी धडपड जोरदार असते . आपल्याच कंपनीच्या फोनची जास्त विक्री व्हावी यासाठी कंपन्यांकडून अनेक ऑफर्सही देण्यात येतात . भारतात हा फोन २१ नोव्हेंबरपासून उपलब्ध होणार असल्याचे कंपनीने सांगितले आहे . मात्र तोही सध्या केवळ अॅमेझॉनच्या प्राईम मेंबर्ससाठी असेल . पण इतर ठिकाणी हा फोन २८ नोव्हेंबरपासून उपलब्ध असेल . या फोनची किंमत जवळपास ४० हजारांपर्यंत असेल असा अंदाज असला तरीही प्रत्यक्ष किंमत लाँच नंतर कळेल असेही सांगण्यात येत आहे . ६ जीबी रॅम असलेला ६४ जीबी स्टोरेजचा एक आणि ८ जीबी रॅम असलेला १२८ जीबीचा एक अशी या फोनचे २ मॉडेल्स असतील . यामध्ये क्वालकॉम स्नॅपड्रॅगन ८३५ प्रोसेसर असेल . मात्र यामध्ये एक्स्पांडेबल मेमरीचा पर्याय उपलब्ध नसेल . फोनचा कॅमेरा २० मेगापिक्सल असेल तर १६ मेगापिक्सल फ्रंट कॅमेरा असेल . ६ इंचाची स्क्रीन असलेल्या या फोनची बॅटरी ३३०० मिलिअॅम्पियर्सची असेल . याशिवाय यात डॅश चार्जिंग तंत्रज्ञानही देण्यात आले आहे . याशिवायही अनेक आकर्षक फिचर्सचा या फोनमध्ये समावेश असेल . जगभरातील लोकांना युट्यूबवर या फोनच्या लाँचिंगचे लाईव्ह स्ट्रीमिंग पाहता येणार आहे . मात्र यासाठी वनप्लसच्या अधिकृत पेजवर जावे लागेल . किंवा फेसबुकवरील वनप्लसच्या अकाऊंटवरही तो पाहता येऊ शकणार आहे . बुक माय शो डॉट कॉमवर चित्रपटाचे तिकीट बुक केल्यासही थिएटरमध्ये ग्राहकांना हा व्हिडिओ पाहता येणार आहे .


तुम्ही चायनीज वनप्लस कंपनीचा स्मार्टफोन वापरत असाल तर ही बातमी नक्कीच वाचा . ही कंपनी ग्राहकांच्या कोणत्याही परवानगीशिवाय ग्राहकांच्या फोनमधील डेटा गोळा करण्याचे काम करत आहे . इतकेच नाही हा डेटा गोळा केल्यानंतर कंपनी आपल्या सर्व्हर स्टेशनमध्ये तो पाठविण्याचे काम करत आहे . सिक्युरीटी रिसर्चर आणि सॉफ्टवेअर इंजिनिअर असलेल्या ख्रिस्तोफर मूर यांनी हा आरोप केला आहे . फोनचा आएमईआय क्रमांक , फोन क्रमांक , मोबाईल नेटवर्कचे नाव , फोनचा सिरीयल क्रमांक आणि वायरलेस नेटवर्क यांचा समावेश आहे . आपण अशाप्रकारे ग्राहकांचा डेटा गोळा करत असल्याचे कंपनीने मान्यही केले आहे . मात्र , ग्राहकांना अधिकाधिक उत्तम सुविधा देण्यासाठी हे केले जात असल्याचे स्पष्टीकरण कंपनीने दिले आहे . यामुळे सॉफ्टवेअरची कार्यक्षमता वाढेल , असा दावा कंपनीने केला आहे . ग्राहकांच्या गरजेनुसार सॉफ्टवेअरची निर्मिती करणे आणि ग्राहकांना चांगला सेल्स सपोर्ट देण्यासाठी आपण असे करत असल्याचे कंपनीचे म्हणणे आहे . कंपनीने अशाप्रकारे माहिती गोळा करणे बंद करावे , असे आपण कंपनीला कळवल्याचे मूर यांनी म्हटले . मूर यांनी आपल्या इनकमिंग आणि आऊटगोईंग कॉल्सचे रेकॉर्ड ठेवल्यावर या कामासाठी ऑक्सिजन ओएस कंपनीचे सॉफ्टवेअर वापरण्यात येत असल्याचे त्याला समजले . वनप्लस फोन वापरणारी व्यक्ती कधी कोणते अॅप उघडते आणि ते किती वेळासाठी वापरते याचीही नोंद कंपनी ठेवत असल्याचा आरोप कंपनीवर ठेवण्यात आला आहे . कंपनीवर अशाप्रकारे डेटा गोळा करण्याचा आरोप पहिल्यांदाच झाला नाही . तर याआधीही अशाप्रकारे ग्राहाकांचा डेटा चोरल्याचा आरोप करण्यात आला आहे .


मराठी चित्रपटसृष्टीत विक्रमी उत्पन्न मिळवून नवा विक्रम प्रस्थापित करणारा ‘सैराट’ हा चित्रपट आणि त्यातील ‘आर्ची व परशा’ ही जोडी अर्थात रिंकू राजगुरू व आकाश ठोसर यांनाही प्रचंड लोकप्रियता मिळाली आहे . कपिल शर्मा याच्या ‘कॉमेडी शो’मध्ये येऊन गेल्यानंतर ही जोडी आता हिंदीतील ‘सो यु थिंक यू कॅन डान्स’ या रिअॅलिटी शोमध्ये पाहायला मिळणार आहे . ‘सैराट’ चित्रपटाने केवळ मराठीच नव्हे तर अमराठी प्रेक्षकांनाही चित्रपटगृहाकडे खेचून आणले आहे . ‘सैराट’मधील ‘झिंग झिंग झिंगाट’ गाण्याने तर अक्षरशः धुमाकूळ घातला आहे . रिंकू व आकाश यांना नवीन मराठी चित्रपटही मिळाले आहेत . एकूणच ही जोडी सध्या ‘हिट’ ठरली आहे . या दोघांसह ‘सैराट’चा दिग्दर्शक नागराज मंजुळे व अन्य चमू हिंदीतील कपिल शर्माच्या शोमध्ये सहभागी झाला होता . आता त्याच्या पुढचे पाऊल टाकत रिंकू व आकाश ही जोडी आणखी एका हिंदी रिअॅलिटी शोमध्ये सहभागी होत आहे . ‘अॅण्ड टीव्ही’वर ‘सो यु थिंक यू कॅन डान्स’ हा रिअॅलिटी शो असून त्यामध्ये या जोडीने ‘सैराट’मधील काही संवाद म्हणून दाखविले आहेत . विशेष म्हणजे माधुरी दीक्षितच्या ‘देवदास’मधील प्रसिद्ध संवादही सादर केला आहे . रिंकू ‘चंद्रमुखी’ तर आकाश ‘देवदास’ झाला आहे . रिंकू आकाशला ‘क्यो पिते हो जब बर्दाश नहीं होती’ ? असा प्रश्न विचारते व आकाश त्यावर तिला ‘इसलिए पिता हूं ता की तुम्हे बर्दाश कर सकू’ असे उत्तर देतो . याच कार्यक्रमात रिंकू व आकाश ने ‘याड लागलं’ व ‘सैराट झालं जी’ या दोन गाण्यांवर नृत्यही केलं आहे . कार्यक्रमाचे प्रसारण रविवारी रात्री साडेआठ वाजता ‘अॅण्ड टीव्ही’वर होणार आहे .


लुईस हॅमिल्टनने सलग तिसऱ्या वर्षी फॉर्म्युला वन मालिकेतील ब्रिटिश ग्रा . प्रि . शर्यत जिंकण्याचा पराक्रम केला . या शर्यतीत मर्सिडिज संघाचाच निको रॉसबर्ग दुसरा आला ; पण शर्यतीच्या वेळी संघव्यवस्थापनाबरोबर चर्चा केल्यामुळे त्याचा दुसरा क्रमांक बाद होऊ शकेल . तीनदा सर्वांगीण विजेतेपद जिंकलेल्या हॅमिल्टन या शर्यतीच्या पात्रतेत अव्वल होता . त्याने सुरवातीपासून आघाडी राखत बाजी मारली . यामुळे सर्वांगीण विजेतेपदाच्या शर्यतीत रॉसबर्ग आणि हॅमिल्टन यांच्यात आता चारच गुणांचा फरक आहे . ट्रॅक ओलसर असल्यामुळे सेफ्टी कार सुरवातीस होती ; पण काही वेळातच ती बाहेर पडली . हॅमिल्टनच्या अव्वल क्रमांकापेक्षा रॉसबर्गकडून झालेल्या नियमभंगाचीच चर्चा जास्त झाली . पाच फेऱ्या असताना रॉसबर्गच्या कारमध्ये प्रॉब्लेम झाला . त्याला कार सहाव्या गिअरमधून थेट आठव्या गिअरमध्येच न्यावी लागत होती . त्यामुळे त्याने आपल्या संघव्यवस्थापनाशी संपर्क साधला . त्यांनी त्याला याबाबत मार्गदर्शन केले .


दिवाळी म्हटलं की घरात गोडाचे पदार्थ आलेच . करंजी , लाडू , शंकरपाळ्या , शेव , अनारसे आणि बरचं काही . पण जर याहूनही काही वेगळा पदार्थ तुम्हाला घरी आलेल्या पाहुण्यांसाठी तयार करायचा असेल तर ‘खजूर नी पॅटीस’ ही गोड , तिखट अशी पाककृती नक्की करून पाहा . खास दिवळीनिमित्त ‘खानदानी राजधानी’चे शेफ महाराज जोधाराम चौधरी यांनी ही पाककृती तयार केली आहे . यातलं बरंच साहित्य दिवाळीत आपल्या घरी उपलब्ध असतंच तेव्हा पाहुयात ‘खजूर नी पॅटीस’ची पाककृती . साहित्य : – अर्धा किलो उकडलेले बटाटे – २० ग्रॅम आरारूट – बारीक चिरलेली हिरवी मिरची ( चवीनुसार ) – मीठ ( चवीनुसार ) - सर्व साहित्य एकजीव करून बाजूला ठेवून द्यावे . - पॅटीस तळण्यासाठी तेल पॅटीसच्या सारणासाठी लागणारं साहित्य : – एक लहान वाटी खजूर बारीक चिरून – बारीक चिरलेले १० ते १२ काजू – बारीक चिरलेले १० ते १२ मनुके – डाळींबाचे दाणे – अर्धा टी स्पून वेलची पावडर – १ चमचा तूप – २० ग्रॅम मावा कृतीः एका कढाईमध्ये तूप गरम करून घ्यावे . त्यात खजूर , काजू , मनूके घालून खरपूस परतवून घ्यावे . नंतर मावा घालावा . वरून डाळींबाचे दाणे घालून हे मिश्रण मंद आचेवर परतवून घ्यावे . त्यानंतर वेचली पावडर टाकावी हे सारं मिश्रण एकजीव करून घ्यावं त्यानंतर ते थंड करून घ्यावं . बटाट्याच्या एकजीव केलेल्या मिश्रणाचे गोळे करावे . यात थंड झालेलं सारण भरून घ्यावं . गरम तेलात हे पॅटीस तळून घ्यावे . पुदीन्याच्या चटणीसोबत हे पॅटीस छान लागतात . हे पॅटीस शॅलो फ्राय करूनही तुम्ही खावू शकता .


सॅमसंगने मागील अनेक दिवसांपासून प्रतिक्षेत असलेली आपली मोबाईलची नवीन मॉडेल अखेर लाँच केली आहेत . वर्ल्ड काँग्रेस २०१८ मध्ये कंपनीने आपले Samsung galaxy S9 आणि S9 plus हे फोन दाखल केले आहेत . सॅमसंगचे हे फोन अॅपलच्या iphone X आणि गुगलच्या Pixel 2 या फोनला टक्कर देतील असे बोलले जात आहे . सॅमसंगच्या फोनमध्ये अनेक अद्यायावत फिचर्स असून ड्युएल अॅपर्चर कॅमेरा देण्यात आलेला आहे . याबरोबरच चांगल्या क्षमतेचा प्रोसेसर , ऑटोमेटीक मोशन डिटेक्टर यांसारखी अनेक फिचर्स देण्यात आली आहेत . galaxy S9 या फोनचा डिस्प्ले ५ . ८ इंचाचा असून फेस लॉक , वायरलेस चार्जिंग यांसारख्या सुविधा देण्यात आल्या आहेत . S9 मध्ये १२ मेगापिक्सलचा रिअर कॅमेरा तर ८ मेगापिक्सलचा फ्रंट कॅमेरा देण्यात आला आहे . ४ जीबी रॅम असलेला हा फोन ६४ , १२८ आणि २५६ जीबीमध्ये उपलब्ध आहे . तर ४०० जीबीपर्यंत या फोनची मेमरी वाढवता येऊ शकते . या फोनला ३ हजार मिलीअॅम्पियरची बॅटरी देण्यात आली आहे . galaxy S9 plus चा डिस्प्ले ६ . २ इंचाचा आहे . याशिवाय या मोबाईलला तर S9 plus मध्ये १२ मेगापिक्सलचा रिअर आणि फ्रंट कॅमेरा देण्यात आला आहे . हा फोनही ६४ , १२८ आणि २५६ जीबीमध्ये उपलब्ध असून ४०० जीबीपर्यंत त्याची मेमरी वाढवता येऊ शकते . गुगलचा Pixel 2 आणि iphone X या दोन्ही फोनची फिचर्स सॅमसंगच्या या नवीन मॉडेल्सच्या जवळ जाणारी आहेत . त्यामुळे सॅमसंग या दोन्ही कंपन्यांच्या फोनला टक्कर देण्याची शक्यता निर्माण झाली आहे . या दोन्ही फोनच्या नेमक्या किंमती असून समजू शकलेल्या नाहीत . त्यामुळे तुम्ही नवीन फोन खरेदी करण्याचा विचार करत असाल तर सॅमसंगच्या या दोन फोनचा तुम्ही विचार करु शकता .


चीनमध्ये सुरु असलेल्या जागतिक अजिंक्यपद बॅडमिंटन स्पर्धेत भारताच्या पी . व्ही . सिंधूला अंतिम सामन्यात पराभवाला सामोरे जावे लागले आहे . यामुळे भारताचे सुवर्णपदक जिंकण्याचे स्वप्न अपुर्णच राहिले . या सामन्यात स्पेनच्या कॅरोलिना मरिन हिने 21 - 19,21 - 10 सिंधूचा सरळ दोन गेममध्ये सिंधूचा पराभव केला . मरिनने उपांत्य फेरीत भारताच्याच सायना नेहवाल हिचा पराभव करुन अंतिम फेरी गाठली होती . पहिल्या गेममध्ये विजयासाठी मरिनला सिंधूने चांगलेच झुंजवले . पहिल्या गेममध्ये सिंधूने 14 - 9 अशी दमदार आघाडी घेतली होती . पण , त्यानंतर मरिनने सामन्यात जोरदार पुनरागमन केले . मरिनने सहा गुणांची कमाई करत सिंधूशी 15 - 15 अशी बरोबरी केली . त्यानंतर दोघींनीही जोरदार प्रयत्न केले आणि 18 - 18 अशी बरोबरी साधली . पण त्यानंतर पुन्हा एकदा मरिनने सर्वोत्तम खेळाची प्रचिती आणून देत 21 - 19 असा पहिला गेम जिंकला . पहिला गेम पिछाडीवरुन जिंकल्यावर मरिनचे मनोबल कमालीचे उंचावले . दुसऱ्या गेममध्ये मरिनने सिंधूला निष्प्रभ केले . दुसऱ्या गेममध्ये मरिनच्या खेळापुढे सिंधू हतबल झाली आणि त्यामुळे तिला अखेर रौप्य पदकावरच समाधान मानावे लागले . दरम्यान , सिंधूने गेल्यावर्षी झालेल्या या स्पर्धेत रौप्यपदक जिंकले होते . गेल्यावर्षी , झालेल्या स्पर्धेत सिंधू अंतिम फेरीत पोहोचली होती , पण तिला जेतेपद पटकावता आले नव्हते . त्यापूर्वी 2013 आणि 2014 या वर्षांमध्ये सिंधूला कांस्यपदकावर समाधान मानावे लागले होते . या सामन्यापूर्वी सिंधू आणि मरिन यांच्यामध्ये 12 सामने झाले होते . या दोघींनीही 12 पैकी प्रत्येकी सहा सामने जिंकले होते .


शिओमीचा बहुप्रतिक्षित असा Mi 5X हा फोन सप्टेंबरमध्ये लाँच होणार आहे . शिओमीचे भारतातले व्यवस्थापकिय संपादक मनु कुमार जैन यांनी ट्विट करून याची माहिती दिली आहे . स्वस्त , सुंदर , टिकाऊ या तीन गुणांमुळे शिओमीच्या फोनला भारतीय बाजारपेठेत तुफान प्रसिद्धी मिळाली . तेव्हा Mi 5X या फोनलाही भारतीय बाजारपेठेत अपेक्षेप्रमाणे जास्त यश लाभेल असा विश्वास शिओमीला आहे . हा शिओमीचा पाहिला ड्युअल लेन्स कॅमेरा फोन असणार आहे . हा फोन देखील सर्वसामान्य माणसांना परवडणाऱ्या दरात उपलब्ध होईल . Mi 5X ची वैशिष्ट्ये – ५ . ५ इंचाचा डिस्प्ले – ड्युअल नॅनो सिम – अँड्राइड नॉगट ७ . ० – ६२५ ऑक्टा कोअर स्नॅपड्रॅगन प्रोसेसर – ४ जीबी रॅम – १२ मेगापिक्सेल ड्युएल रिअर कॅमेरा – ५ मेगापिक्सेल फ्रंट कॅमेरा – ६४ जीबी इंनटरनल मेमरी – १२८ एक्सपांडेबल मेमरी किंमत सप्टेंबर महिन्यात लाँच होणाऱ्या या फोनची किंमत साधारण १४ हजारांच्या आसपास असणार नाही .


भारतीय ग्रँडमास्टर द्रोणावली हरिका व आंतरराष्ट्रीय मास्टर पद्मिनी राऊत यांनी महिलांच्या जागतिक बुद्धिबळ स्पर्धेत आणखी एक पाऊल पुढे टाकले आहे . त्यांनी उपउपांत्यपूर्व फेरीत स्थान मिळवत अपेक्षा उंचावल्या आहेत . हरिकाने टायब्रेकरद्वारे कझाकिस्तानच्या दिनारा सादौकासोवाला १ . ०५ - ० . ५ अशा फरकाने हरवले . या दोन खेळाडूंमधील पहिले दोन डाव बरोबरीत सुटले होते . हरिकाला पुढच्या फेरीत जॉर्जियाच्या सोपिको गुरामीश्वेलीशी खेळावे लागणार आहे . पद्मिनीने चीनची माजी कनिष्ठ विश्वविजेती खेळाडू झाओ झुईला टायब्रेकर डावांमध्ये २ - ० असे पराभूत केले . या दोन खेळाडूंमधील पहिले दोन डाव अनिर्णित राहिले होते . पद्मिनीपुढे चीनच्याच तान झोंगेयीचे आव्हान असणार आहे . झोंगेयीने चीनची माजी विश्वविजेती खेळाडू अॅना उशेनिनाला अर्मागेडन नियमाद्वारे पराभूत केले . दोन्ही खेळाडूंनी प्रत्येकी तीन डाव जिंकल्यानंतर झोंगयीने शेवटच्या डावात बरोबरी स्वीकारली . अर्मागेडन नियमाद्वारे तिला विजयी घोषित करण्यात आले . हरिकाने सादौकासोवाविरुद्ध टायब्रेकरमधील पहिल्या डावात सिसिलीयन तंत्राचा उपयोग केला . मध्य भागातील प्याद्यांचा कल्पकतेने उपयोग करीत तिने खेळावर नियंत्रण मिळवले . तिने डावाच्या शेवटच्या टप्प्यात उंट व हत्तीच्या साहाय्याने सुरेख डावपेच केले व विजय मिळवला . दुसऱ्या डावात सादौकासोवाने विजय मिळविण्यासाठी खूप प्रयत्न केले , मात्र त्यामध्ये तिला यश मिळाले नाही . अखेर तिला बरोबरी स्वीकारावी लागली . या डावातील अध्र्या गुणासह हरिकाने तिसऱ्या फेरीतील प्रवेश निश्चित केला . हरिकाच्या तुलनेत पद्मिनीला सोपा विजय मिळवता आला . तिने झुईविरुद्ध टायब्रेकरमधील पहिल्या डावात कॅटलान तंत्राचा उपयोग केला . झुईने डावाच्या पहिल्याच टप्प्यात वजीर गमावला . तेथूनच पद्मिनीने डावावर नियंत्रण घेतले व शेवटपर्यंत वर्चस्व ठेवत विजय मिळवला . दुसऱ्या डावातही पद्मिनीने सुरुवातीपासून नियंत्रण मिळवत अखेपर्यंत वर्चस्व गाजवले . निना डिझग्निडेझ ( जॉर्जिया ) , शेन यांग , नेई शिक्वुन ( चीन ) यांनी तिसऱ्या फेरीकडे वाटचाल केली . त्यांनी आपल्या प्रतिस्पर्धी खेळाडूंविरुद्ध सहज विजय मिळवला . थायलंडचा भारतावर निसटता विजय प्रणॉय तसेच पुरुष दुहेरीत मनू अत्री आणि बी . सुमित रेड्डी यांच्या विजयानंतरही भारताला आशिया मिश्र सांघिक बॅडमिंटन अजिंक्यपद स्पर्धेच्या उपांत्यपूर्व फेरीत थायलंडकडून २ - ३ असा पराभव पत्करावा लागला . गोल्ड स्पध्रेतील विजेत्या प्रणव जेरी चोप्रा आणि एन . सिक्की रेड्डी यांनी भारताच्या आव्हानाची सुरुवात केली . मात्र थायलंडच्या सावित्री अमित्रापई आणि देचापोल पुआव्हारानुक्रोह या जोडीने ५० मिनिटांच्या खेळात चोप्रा व रेड्डीचा संघर्ष २३ - २५ , २१ - १० , २१ - १० असा संपुष्टात आणला . ० - १ अशा पिछाडीनंतर पुरुष एकेरीत प्रणॉयने ३९ मिनिटांत सुप्पान्यू अव्हिहिंगसानोनवर २१ - १८ , २१ - १५ असा विजय मिळवत भारताला १ - १ अशी बरोबरी साधून दिली . रिओ ऑलिम्पिकपटू मनू व सुमित यांनी पुरुष दुहेरीत किट्टीनुपोंग क्रेडेन व निपित्फोन फुआंगफुपेट यांच्यावर २१ - १९ , २१ - १६ असा विजय मिळवून भारताला आघाडीवर आणले . त्यानंतर राष्ट्रीय विजेत्या रितुपर्ण दासवर भारताच्या विजयावर शिक्कामोर्तब करण्याची जबाबदारी आली , परंतु संघर्षमय खेळ करूनही तिला पराभवाचा सामना करावा लागला . थायलंडच्या पोर्णपावी चोचूवाँगने ११ - २१ , २१ - १२ , २१ - १५ अशा फरकाने दासचा पराभव केला . महिला दुहेरीच्या निर्णायक लढतीत अश्विनी पोनप्पा आणि सिक्की यांना जागतिक क्रमवारीत दहाव्या स्थानावर असलेल्या जाँगकोल्फान किटीथराकुल आणि रवींद्र प्राजोंगजाईने पराभूत केले . थायलंडच्या खेळाडूंनी ० - १ अशा पिछाडीवरून दमदार पुनरागमन करताना १५ - २१ , २१ - १७ , २१ - ७ असा विजय मिळवून ३ - २ असा निसटता विजय मिळवला .


सध्या " ठग्ज ऑफ हिंदोस्तान ' या सिनेमामध्ये बिझी असलेला बॉलीवूडचा मिस्टर परफेक्शनिस्ट आमीर खान " दंगल ' च्या चीनमधील यशाने भलताच खूश आहे . इतकंच नव्हे ; तर त्याचे वेईबो नावाच्या चायनीज सोशल मीडिया साईटवर फॉलोवर्सही वाढू लागलेत . यावर आमीर म्हणाला की , सोशल मीडिया हे चाहत्यांशी संवाद साधण्याचं चांगलं माध्यम आहे . पण माझ्याकडे तेवढा वेळ नसतो . त्यामुळे सोशल मीडियावर ऍक्टीव्ह राहू शकत नाही आणि मुळात मला एखाद्या विषयावर पटकन व्यक्त व्हायला आवडत नाही . तसा मी खूप बोलणारा वगैरे नाही . त्यामुळे मला माझ्या सिनेमातूनच प्रेक्षकांशी बोलायला आवडतं आणि हेच माझं माध्यम आहे , माझ्या चाहत्यांशी बोलायचं . यापुढे सोशल मीडियावर माझा वावर मी वाढवेन असं मला वाटत नाही . वेल , आमीरला आपलं काम बोलून दाखवण्यापेक्षा करून दाखवायला आवडतं . त्याच्या दंगल सिनेमाच्या चीनमधील यशाने तेच सिद्ध करून दाखवलंय नाही का ?


‘हिपॅटायटीस सी’ विरोधात लढा देण्यासाठी केंद्र सरकार प्रयत्न करत असून , यासाठी येत्या डिसेंबरपासून राष्ट्रीय कार्यक्रम हाती घेण्यात येणार असल्याची माहिती केंद्रीय आरोग्य मंत्री जे . पी . नड्डा यांनी दिली . ‘हिपॅटायटीस सी’ विरोधात लढण्यासाठी आखण्यात आलेला कार्यक्रम पुढील वर्षांपासून राबविण्यात येईल , असे जागतिक हिपॅटायटीस दिनानिमित्त आयोजित करण्यात आलेल्या कार्यक्रमामध्ये नड्डा यांनी सांगितले . ‘हिपॅटायटीस सी’ग्रस्त असणाऱ्या रुग्णांना सर्व उपचार देण्यासाठी सरकार कटिबद्ध आहे . ‘हिपॅटायटीस सी’चे संक्रमण होऊ नये यासाठी योग्य ती काळजी घेण्यावर नड्डा यांनी यावेळी जोर दिला . जन्माच्या वेळी ‘हिपॅटायटीस बी’चे लसीकरण करून घेणे आवश्यक आहे . ‘इंद्रधनुष’ मिशनच्या माध्यमातून अनेक लोकांना आरोग्याच्या सेवा देण्यात येत आहेत . उपचाराच्या तुलनेत खर्च कमी झाला असल्याने अनेक लोकांवर उपचार करणे शक्य होत असल्याचे आरोग्य सचिव सी . के . मिo्रा यांनी सांगितले . ४ टक्के भारतीयांना ‘हिपॅटायटीस बी’ झाला असून , १ टक्के लोकांना ‘हिपॅटायटीस सी’ झाला आहे . २०१५ साली जगभरातील अंदाजे १४३ दशलक्ष लोकांना ( २ टक्के ) ‘हिपॅटायटीस सी’ ची लागण झाली होती . भारतातील ६० दशलक्ष लोकांना ‘हिपॅटायटीस बी’ किंवा ‘सी’ किंवा दोन्ही झाला आहे . सध्या याच्यावर नवीन औषधे निर्माण करण्यात आली आहेत . ‘हिपॅटायटीस बी’ हा फक्त लसीकरणाच्या माध्यमातून रोखता येऊ शकतो .


नोकियाने आपला स्वस्त स्मार्टफोन भारतात लाँच केला आहे . दिल्लीत झालेल्या इव्हेंटमध्ये नोकियानं आपला ‘नोकिया २’ हा स्मार्ट फोन लाँच केला . ४१००mAh क्षमतेची बॅटरी हे या फोनचं सर्वात मोठं वैशिष्ट्य आहे . त्यामुळे युजर्सना दोन दिवस मोबाईलची बॅटरी चार्ज करावी लागणार नाही , असा दावा नोकियानं केला आहे . दीर्घकाळ बॅटरी लाईफ आणि ‘रफ अँड टफ युज’ हा नोकिया फोनचा युएसपी होता . स्मार्टफोनच्या स्पर्धेत नोकिया मागे पडली पण एप्रिल महिन्यात टप्प्या टप्प्यानं नोकियानं ‘नोकिया ३’ , ‘नोकिया ५’ , ‘नोकिया ६’ आणि ‘३३१०’ भारतीय बाजारपेठेत लाँच करून जम बसवण्याचा प्रयत्न केला . आता नोकियानं आपला पाचवा नोकिया २ हा स्मार्टफोन लाँच केला आहे . नोकिया २ फोनची वैशिष्ट्ये – ५ इंचाचा एचडी डिस्प्ले – १ . ३ GHz क्वॉड कोअर प्रोसेसर – १ जीबी रॅम , ८ GB स्टोरेज – ८ मेगा पिक्सेल रिअर कॅमेरा , ५ मेगा पिक्सेल फ्रंट कॅमेरा – ४१००mAh बॅटरी तीन वेगवेगळ्या रंगात हा फोन भारतीय बाजारपेठेत विक्रीसाठी उपलब्ध असेल . हा फोन आज लाँच करण्यात आला असला तरी कंपनीने मात्र या स्मार्टफोनची किंमत स्पष्ट केली नाही . पण काहींच्या मते हा फोन सहा हजारांच्या आसपास भारतीय बाजारपेठेत उपलब्ध असेल . नोकिया २ हा शिओमी टक्कर देणारा ठरेल असंही भाकित वर्तवण्यात येत आहे , त्यामुळे शिओमीला हा फोन टक्कर देतो की नाही हे पाहणं औत्सुक्याचे ठरेल .


उंदरांमध्ये करण्यात आलेल्या प्रयोगानुसार मूत्रपिंडाच्या जुनाट आजारातील नवीन उपचार दृष्टिपथात असून त्यात जनुकीय तंत्रज्ञानाचा वापर करण्यात येत आहे . यात जनुकीय घटक वापरून मूत्रपिंडाच्या बिघडलेल्या पेशी दुरूस्त केल्या जातात . त्यातून कालांतराने मानवातील मूत्रपिंड रोगांवरही उपचार होऊ शकतील . मॅसॅच्युसेटस इन्स्टिटय़ूट ऑफ टेक्नॉलॉजी व हार्वर्ड युनिव्हर्सिटी यांच्या संशोधकांनी या संशोधनात भाग घेतला होता . त्यांच्या मते जनुकीय उपचार पद्धतीने मूत्रपिंडाचे आजार कमी करता येऊ शकतात . त्यात मूत्रपिंडाच्या पेशींची झालेली हानी भरून काढता येते . मूत्रपिंडाच्या पेशींत बिघाड झाल्याने मूत्रपिंड कालांतराने काम करेनासे होतात . प्रमुख संशोधक बेंजामिन हम्फ्रे यांनी म्हटले आहे की , जुनाट मूत्रपिंड आजार ही वाढती समस्या असून दुर्दैवाने काही वर्षांत ती वाढली आहे . त्यावर प्रभावी उपचारही शोधून काढता आलेले नाहीत . त्यामुळे जनुकीय उपचारपद्धती त्यावर उपयोगी ठरू शकेल असे दिसते . मधुमेह , अतिरक्तदाब यासारखे रोगही मूत्रपिंड खराब झाल्याने होतात , कारण शरीरात अतिरिक्त त्याज्यपदार्थ साठत जातात . काहीवेळा हृदयविकारात यामुळे भर पडते . अनेक लोकांना मूत्रपिंडाचा आजार असल्याचे फार उशिरा समजते , त्या वेळी वेळ निघून गेलेली असते . आताच्या संशोधनानुसार अडेनो असोसिएटेड व्हायरस म्हणजे एएव्ही याचे वाहन म्हणून वापर करून जनुकीय पदार्थ मूत्रपिंडाच्या पेशीत सोडता येतो . एएव्ही हे सर्दीचे विषाणू असतात . त्यांच्यापैकी सहा विषाणूंचा वापर यात करण्यात आला . यातील एएनसी ८० हा विषाणू पेशींपर्यंत पोहोचून जनुकीय पदार्थ त्यात टाकण्यात यशस्वी झाला आहे . यात मूत्रपिंडाच्या पेशी दुरूस्त करणारा जनुक अचूक पद्धतीने शोधण्याचे आव्हान अजून कायम आहे .


डोळ्यांची शक्ती ⦁ मानवी डोळ्यामध्ये १ कोटी रंगांमधील सूक्ष्म फरक शोधण्याची क्षमता असते . ⦁ जगातील कोणत्याही उपकरणामध्ये किंवा संगणकामध्ये ही क्षमता आजमितीला नाही . नाकामधील एअरकंडिशनर ⦁ नाक एखाद्या नैसर्गिक एअरकंडिशनर प्रमाणे असते . नाकातून श्वासावाटे आत जाणारी हवा जर अति थंड असेल तर ती उबदार केली जाते . जर उष्ण असेल तर ती थंड करून फुफ्फुसांकडे पाठवली जाते . स्फोटक शिंक ⦁ शिंक आल्यावर नाकातून बाहेर पडणारी हवा ताशी १६६ ते ३०० किलोमीटर वेगाने बाहेर पडते . ⦁ शिंकताना डोळे उघडे राहू शकत नाहीत . कान - नाक - डोळ्याचे अनोखे विश्व ⦁ डोळे केवळ बालपणातच पूर्ण विकसित होतात . त्यानंतर त्यांचा विकास होत नाही . नाक आणि कान यांच्यात प्रौढपणीही वाढ होऊ शकते . ⦁ कानांना १ , ००० ते ५० , ००० हर्ट्झचा आवाज ऐकू येतो . ⦁ ध्वनीतरंगातील सूक्ष्म फरक कानांना ओळखू येतो . दातांची बत्तीशी ⦁ मानवी दात पोलादाप्रमाणे भक्कम असतात , परंतु शरीराच्या इतर अवयवांची झीज झाल्यास ती जशी भरून येते , तशी दातांची झीज किंवा हानी भरून येत नाही . तोंडातील लाळ ⦁ मानवी तोंडात दररोज १ . ७ लिटर लाळ स्त्रवते . ही लाळ अन्न पचवते . ⦁ जीभेच्या पृष्ठभागावर १० , ००० पेक्षा अधिक स्वाद ग्रंथी असतात पापण्यांची फडफड ⦁ डोळ्यामधील आर्द्रता टिकवण्यासाठी पापण्यांची उघडझाप होते . ⦁ पुरुषांपेक्षा स्त्रियांच्या डोळ्यांची उघडझाप जास्त वेळा होते .


आठवडय़ातून दोन ते तीन तास फुटबॉल खेळल्यामुळे महिलांच्या उच्च रक्तदाबावर नियंत्रण मिळविणे शक्य असल्याचे नुकत्याच करण्यात आलेल्या एका संशोधनात स्पष्ट झाले आहे . त्याचप्रमाणे शरीरातील अतिरिक्त मेद घटविणे , हाडांची मजबुती आणि शारीरिक तंदुरुस्तीसाठीही हा इलाज प्रभावी असल्याचा दावा संशोधकांनी केला आहे . दक्षिण डेन्मार्कमधील अध्यापक पीटर क्रस्ट्रप यांनी महिलांनी फुटबॉल खेळल्यानंतर त्यांच्या प्रकृतीवर त्याचा होणारा सकारात्मक परिणाम याबाबत संशोधन मांडले आहे . ज्या महिलांना उच्च रक्तदाबाचा त्रास होतो , अशा महिलांना फुटबॉलचे प्रशिक्षण देण्यास सुरुवात केल्यानेही त्यांच्या प्रकृतीला ते अत्यंत लाभदायक ठरत असल्याचे क्रस्ट्रप यांनी स्पष्ट केले . फुटबॉल खेळल्याने होणारे फायदे दीर्घकालीन असल्याचेही त्यांनी सांगितले . मागील १४ वर्षांपासून याबाबत संशोधन सुरू आहे . रुग्णाचा आजार दूर किंवा कमी करण्याच्या दृष्टीने फुटबॉलचा वापर कसा करता येईल याद्वारे हा प्रयोग करण्यात आला . फुटबॉल प्रशिक्षणाच्या माध्यमातून शारीरिक क्षमतांच्या विकासास मदत होते , त्याचप्रमाणे हृदयरोग आणि तत्सम आजार दूर राखले जाण्यासही मदत होत असल्याचे क्रस्ट्रप यांनी स्पष्ट केले . ३५ ते ५० या वयोगटातील उच्च रक्तदाब असलेल्या ३१ महिलांची निवड करून त्यांना आठवडय़ातून तीन वेळा एक तासाचे फुटबॉल प्रशिक्षण देण्यात आले . त्यातील १९ महिलांचा उच्च रक्तदाबाचा त्रास कमी झाल्याचे स्पष्ट झाले . ( टीप : ‘आरोग्यवार्ता’मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘लोकसत्ता’चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


‘रंगून’ या चित्रपटाच्या प्रदर्शनाची तारीख आता अवघ्या या काही दिवसांवरच आली आहे . प्रेक्षांसमोर हा चित्रपट प्रदर्शित होण्यापूर्वीच काही खास पाहुण्यांसाठी या चित्रपटाचे स्क्रिनिंग ठेवण्यात आले होते . या स्क्रिनिंगला काही बी टाऊन सेलिब्रिटींसोबतच बेगम करिना कपूरनेही हजेरी लावली होती . यावेळी चित्रपटातील सैफचे काम पाहून करिनाने त्याच्या कामाची प्रशंसा केली आहे . करिना आणि सैफ सहसा एकमेकांच्या चित्रपटांबद्दल बोलताना दिसत नाहीत . पण , यावेळी मात्र ती सैफचे कौतुक करताना दिसली . सैफ अली खान ज्यावेळी नकारात्मक छटा असणाऱ्या व्यक्तिरेखा साकारतो तेव्हा त्याच्या या भूमिका करिनाला फारच भावतात असे वृच्च द क्वींटने प्रसिद्ध केले आहे . ‘या चित्रपटामध्ये सैफ पहिल्यांदाच एका पारसी चित्रपट निर्मात्याच्या भूमिकेत दिसत आहे . विशाल भारद्वाज यांच्या चित्रपटांमध्ये नकारात्मक भूमिकाही प्रेक्षकांच्या मनात घर करतात . या चित्रपटामध्ये तीन कलाकार तुमचे लक्ष वेधतात . ते म्हणजे सैफ , शाहिद आणि कंगना’ , असे करिना म्हणाली . यावेळी करिनाने या कलाकारांमध्ये असलेल्या स्पर्धेविषयीही तिचे मत मांडले . ‘मला त्यांच्यातील स्पर्धा फार आवडली . आणि ही अशी स्पर्धा काही बाबतीत महत्त्वाचीही आहे कारण तेव्हाच हे कलाकार त्यांचे सर्वस्व पणला लावतात . सैफ , शाहिद , कंगना हे तिघंही चित्रपटसृष्टीतील सर्वोत्तम कलाकार आहेत’ , असे करिना म्हणाली . या चित्रपटातील सैफच्या भूमिकेविषयी सांगताना करिना म्हणाली , ‘त्याची ( सैफची ) या चित्रपटातील भूमिका लक्षात राहण्याजोगी आहे . कारण , तो पहिल्यांदाच अशा कोणत्यातरी भूमिकेत दिसत आहे . आम्ही या चित्रपटासाठी फारच उत्साही आहोत’ . यावेळी करिनाने चित्रपटाचे , चित्रपट दिग्दर्शकांचेही तोंड भरुन कौतुक केले . ‘हा चित्रपट यंदा प्रदर्शित होणाऱ्या चित्रपटातील एक उत्तम चित्रपट ठरु शकतो . हा चित्रपट उत्तम असण्याचे कारण तो माझ्या आवडत्या दिग्दर्शकांनी दिग्दर्शित केला आहे हेसुद्धा असू शकते . ‘ओमकारा’चेही दिग्दर्शन त्यांनीच ( विशाल भारद्वाज यांनीच ) केले होते . या चित्रपटातून प्रेक्षकांनीही सैफबद्दल काही अपेक्षा ठेवणे सहाजिकच आहे कारण , त्याने ‘ओमकारा’मध्ये साकारलेल्या ‘लंगडा त्यागी’ या भूमिकेलाही प्रेक्षकांची चांगली पसंती मिळाली होती’ , असे म्हणत करिनाने सैफच्या कामाचे कौतुक केले आहे . वाचाः क्वीन - नवाबसह ‘रंगून’ गेला ‘कॉफी विथ…’चा खास भाग करिना कपूर , सैफ अली खान आणि शाहिक कपूर यांच्यामध्ये असणारं नातं सर्वांसमोरच उघड आहे . पण , झाल्या गेल्या सर्व गोष्टी विसरत या कलाकारांनी एका नव्या , मैत्रीच्या नात्याला सुरुवात केली असल्याचे चित्र पाहायला मिळत आहे . २४ फेब्रुवारीला शाहिद कपूर , सैफ अली खान आणि अभिनेत्री कंगना रणौत यांच्या महत्त्वाच्या भूमिका असणारा ‘रंगून’ हा चित्रपट प्रेक्षकांच्या भेटीला येत असून विशाल भारद्वाज यांनी चित्रपटाचे दिग्दर्शन केले आहे . सध्या या चित्रपटाचा ट्रेलर आणि गाणी प्रेक्षकांची दाद मिळवत आहेत .


पहिल्या कसोटीत भारतीय फलंदाजांनी हाराकिरी पत्करली असताना विराट कोहलीने झुंजार वृत्तीचे दर्शन घडवताना इंग्लंडमधील पहिले शतक झळकावले . कठीण परिस्थितीत तळाच्या फलंदाजांना साथीला घेत साकारलेल्या विराटच्या या खेळीचे क्रिकेटजगतात कौतुक होत आहे . मात्र विराट या खेळीला आपल्या क्रिकेट कारकीर्दीतील दुसऱ्या क्रमांकाची सर्वोत्तम खेळी नमूद करतो . २०१४ मध्ये अॅडलेड कसोटीत ऑस्ट्रेलियाच्या धावसंख्येचा पाठलाग करताना केलेली १४१ धावांची खेळी ही कारकीर्दीतील सर्वोत्तम खेळी असल्याचे त्याने म्हटले आहे . इंग्लंडविरुद्ध भारताचा डाव गडगडला असताना विराटने जिद्दीने खेळत १४९ धावांची खेळी उभारली . या खेळीला कारकीर्दीतील सर्वोत्तम खेळी नमूद करशील का , या प्रश्नाला उत्तर देताना विराट म्हणाला , ‘‘इंग्लंडविरुद्धची खेळी ही अॅडलेडनंतर दुसऱ्या क्रमांकाची आहे . अॅडलेडविरुद्धची खेळी माझ्यासाठी आजसुद्धा खास आहे . कारण भारताला दुसऱ्या डावात पाचव्या दिवशी विजयासाठी ३६४ धावांचा पाठलाग करायचा होता , ’’ असे विराटने सांगितले . ‘‘आम्ही लक्ष्याचा त्यावेळी योग्य पद्धतीने पाठलाग केला होता . मात्र अपयशी ठरलो . इंग्लंडविरुद्धची खेळी मात्र अतिशय समाधान देणारी आहे , ’’ असे विराट म्हणाला . डिसेंबर २०१४मध्ये ऑस्ट्रेलियाविरुद्धच्या कसोटीत विराटने दोन्ही डावांत शतके झळकावली होती . परंतु तरीही भारताला ४८ धावांनी पराभव पत्करावा लागला होता . खेळपट्टीवर भारतीय फलंदाजांना टिकणे आव्हानात्मक ठरत असताना विराटने हे शिवधनुष्य पेलून इंग्लंडमध्ये प्रथमच ४० धावांचा टप्पा ओलांडला . चार वर्षांपूर्वी इंग्लंड दौऱ्यावर १० डावांत त्याला १३४ धावा करता आल्या होत्या . यावेळी मात्र एका डावात त्याने १५ धावा अधिक काढल्या . कोहली भारताचा बाद होणारा अखेरचा फलंदाज ठरला . ८ बाद १८२ अशा स्थितीनंतरही त्याच्या जबाबदारीपूर्ण खेळीमुळे भारताला पहिल्या डावात २७४ धावा करता आल्या . इंग्लंडच्या पहिल्या डावातील २८७ धावसंख्येमुळे त्यांना जेमतेम १३ धावांची आघाडी घेता आली . मात्र इंग्लंडविरुद्ध आघाडी घेता न आल्याची खंत त्याने प्रकट केली . विराटच्या फलंदाजीचा आणखी एक पैलू या खेळीनिमित्त उलगडला . विराट आपल्या फलंदाजीच्या दृष्टिकोनाबाबत लवचीक आहे , हे सर्वात महत्त्वाचे आहे . तंत्र किंवा दृष्टिकोन बदलण्याचे आव्हान जेव्हा समोर असते , तेव्हा लवचीक होणे , बऱ्याच फलंदाजांना जमत नाही . मात्र या बाबतीत विराट वेगळा आहे . – संजय बांगर , भारताचे साहाय्यक प्रशिक्षक विराटची शतकी खेळी भारताच्या झगडणाऱ्या फलंदाजीच्या फळीसाठी प्रेरणादायी ठरली . विराटने ही कर्णधाराची खेळी साकारली . तळाच्या फलंदाजांसह त्याने केलेली फलंदाजी डोळ्यांचे पारणे फेडणारी होती . ही खेळी त्याला आणि संघ सहकाऱ्यांना स्फूर्तिदायी ठरेल , अशी आशा आहे . – ख्रिस गेल , वेस्ट इंडिजचा फलंदाज आम्ही भारताचा निम्मा संघ १०० धावांत तंबूत पाठवून सामन्यावर नियंत्रण मिळवले होते . मात्र विराटने अप्रतिम खेळी साकारून आम्हाला नंतर झगडायला लावले . भारताच्या नवव्या , १०व्या आणि ११व्या क्रमांकांच्या फलंदाजांसोबत त्याने जिद्दीने फलंदाजी केली . या भागीदाऱ्या संपुष्टात आणणे , आमच्यासाठी आव्हानात्मक ठरले . भारताच्या धावसंख्येचे श्रेय हे विराटचेच आहे . – सॅम करन , इंग्लंडचा गोलंदाज


लोकांना अनेक गोष्टींची माहिती नसते किंवा त्यांच्या अनेक गोष्टींबाबत गैरसमज असतात , अंधश्रद्धा असतात . त्या दूर करण्याऐवजी या त्रुटींचा फायदा घेण्याची वृत्ती बळावत चालली आहे . आपल्याकडे वैद्यकीय क्षेत्राबाबत आणि डॉक्टरबाबत रुग्णांच्या खूप अंधश्रद्धा आहेत . बऱ्याच डॉक्टरांकडे फिरलेले रुग्ण बऱ्याचदा वैतागलेले असतात . कारण त्यांना डॉक्टर लोकांकडून नीट मार्गदर्शन मिळत नाही . त्यांना नेमकं काय झालंय , त्याचे परिणाम काय आहेत , नेमकी तीच औषधं का दिली आहेत , नेमक्या विशिष्ट तपासण्या का करून घ्यायला सांगितल्या आहेत , हे सगळे मुद्दे त्यांना नीट समजावून सांगितले जात नाहीत . वैद्यकीय क्षेत्राची लोकांना फारशी माहिती नसते . माहितीअभावी लोक योग्य प्रश्न विचारू शकत नाहीत , याचाही फायदा घेतला जातो . खरं म्हणजे वैद्यकीय क्षेत्र लोकांना वाटतं तितकं कठीण नाही . अंधश्रद्धा बाळगल्या नाहीत , तार्किक दृष्टिकोन बाळगला तर आजार सहज ओळखता येतात . पण तसं होत नाही , लोक तशा पद्धतीने विचार करीत नाहीत , करू शकत नाहीत , त्यामुळे फसतात . म्हणून आपला डॉक्टर आपल्याला फसवतो का हे समजून घ्यायला हवं . अर्थात याबरोबरच आणखीही एक गोष्ट लक्षात घ्यायला हवी की , डॉक्टरांप्रमाणेच काही गोष्टींसाठी पेशंटही कारणीभूत असतात . खूपदा असं होतं की , रुग्ण डॉक्टरकडे जातात . गर्दी असते . नंबर लावून ठेवावा लागतो . डॉक्टर नसतात . नंतर केव्हा तरी ते येतात . नंबर आला की रुग्ण आत जातो . आपल्याला काय झालंय सांगतो . डॉक्टर काही प्रश्न विचारतात . तपासतात . ट्रीटमेंटचा भाग म्हणून वेगवेगळ्या तपासण्या करायला सांगतात . त्यासाठी कुणाकडे जा ते सांगतात . ही पहिली पायरी असते . आता यातली गमतीदार गोष्ट अशी की , डॉक्टरकडे गेल्यावर गर्दी असते , त्यामुळे थांबावं लागतं . पण ज्याच्याकडे फारसे पेशंट नाहीत तो डॉक्टर बरोबर नाही , असं रुग्णांनाही वाटत असतं . आज डॉक्टरांकडे केवढी गर्दी होती , खूप वेळ बसावं लागलं हे ते बाहेर जाऊन इतर लोकांना जोरजोराने सांगतात . आपले डॉक्टर कसे खूप बिझी असतात , त्यांच्याकडे पेशंटची कशी गर्दी असते , त्यांची अपॉइंटमेंट कशी पट्कन मिळत नाही ते इतरांना सांगायला रुग्णांना फार आवडतं . डॉक्टरकडे जास्त रुग्ण म्हणजे जास्त फी असंही समीकरण आहे . पण अशा डॉक्टरला रुग्णही जास्त पैसे द्यायला आनंदाने तयार होतात . Video : गाडीच्या बोनेटवरच पोलिसांनी तयार केलं ऑमलेट काही ठिकाणी म्हणे असंही होतं की , क्लिनिकला यायच्या आधी डॉक्टर कंपाऊंडरला फोन करून विचारतात , की किती रुग्ण आले आहेत ? पाच – सात जणच आले असतील , जास्त गर्दी नसेल तर डॉक्टर स्वत : ही लवकर येत नाहीत . गर्दी व्हावी यासाठी वेळ जाऊ देतात . आलेल्या रुग्णांशी इकडच्या तिकडच्या गप्पा मारत , वेळ घालवत बाहेर गर्दी जमू देतात . हेच डॉक्टर बाहेर जास्त गर्दी जमली आहे असं दिसलं की पटापट रुग्ण बघतात . काही डॉक्टर तर आपली गाडी काढून चक्कर मारून इतरांकडे किती रुग्ण आहेत हे बघायलाही जातात , असंही सांगितलं जातं . सगळ्याच ठिकाणी असलेलं गर्दीचं राजकारण वैद्यकीय क्षेत्रातही आता आलं आहे . त्यामुळे गर्दी जास्त म्हणजे डॉक्टर चांगला या समीकरणातून रुग्णांनीही बाहेर यायला हवं . आता काही अपवाद वगळता बहुतेक डॉक्टरांना त्यांच्याकडे असलेली औषधं रुग्णाला देऊन मोबदला घ्यायचा असतो , असं म्हटलं जातं . पेशंट आला आहे , पैसे काढायचेच आहेत तर द्या गोळ्या आणि इंजेक्शनं असा प्रकार असतो . ग्राहकाला दुकानात गेल्यावर जसा वीस रुपयांत त्यातल्या त्यात मोठा नारळ हवा असतो , तसं रुग्णांनाही दिलेल्या पैशाचा जास्तीत जास्त मोबदला हवा असतो . तशा त्यांच्या डॉक्टरकडूनही अपेक्षा असतात . त्यामुळे डॉक्टरही नुसतं रोगनिदान करून पैसे घेत नाहीत , तर चणे – कुरमुऱ्यासारख्या गोळ्या दिल्या जातात , अशी चर्चा आहे . असे डॉक्टर आणि रुग्ण दोघांकडूनही इंजेक्शनला जास्त प्राधान्य असतं . कारण डॉक्टरला इंजेक्शन देऊन जास्त पैसे कमावता येतात तर रुग्णाला असं वाटतं की , इंजेक्शन दिलं की आपण लवकर बरे होतो . कधी कधी तर आपल्या समाजात इतका भोंदू खुळचटपणा चालतो की रुग्णाच्या बरोबर गेलेल्यालाही ‘तुमच्यात कमजोरी दिसते आहे’ असं म्हणून इंजेक्शन देऊन पैसे काढले जातात . रुग्णालाही डॉक्टरने इंजेक्शन दिलं नाही तर डॉक्टरला इंजेक्शन देता येत नाही किंवा त्याला आपल्याला पुन्हा पुन्हा यायला लावायचंय आणि जास्त पैसे काढायचेत , आपल्याला लवकर बरं करायचं नाहीये असं वाटत असतं . वाचा - …तिचा गगनचुंबी थरार ! खरं तर ज्या आजारावरच्या गोळ्या उपलब्ध आहेत , गोळ्या घेऊ शकतो आहे , मोठी इमर्जन्सी नाही , पेशंटला उलटय़ा होत नाहीयेत अशा वेळी इंजेक्शन द्यायची काहीच गरज नसते . इंजेक्शनमुळे अध्र्या तासात आराम पडतो असं काही रुग्णांना वाटत असलं तरी तसं काही नसतं . तो आराम गोळ्यांनीही पडू शकतो . पण इंजेक्शन देऊन जास्त पैसे मिळत असल्याने डॉक्टरही त्याच मार्गाने जातात . पण काही वेळा काही इंजेक्शनची रिअॅक्शन होऊन रुग्ण दगावूही शकतो . पण त्यातूनही मार्ग काढला गेला आहे . इंजेक्शन तर द्यायचं आहे , पैसे तर घ्यायचे आहेत तर मग द्या पाव सीसी कॅल्शिअम ग्लुकोनेटसारखं निरुपद्रवी इंजेक्शन . ते दिलं की रुग्णालाही बरं वाटतं . तो म्हणतो की , अजिबात दुखलं नाही , आमच्या डॉक्टरचा हात कसा हलका आहे , वगैरे . पण रुग्णाला हे माहीतच नसतं की इंजेक्शन दुखण्याचा डॉक्टरचा हात हलका – जड असण्याशी काही संबंध नसतो , तर त्या इंजेक्शनमधून काय इंजेक्ट केलं आहे , याच्याशी असतो . एखाद्या डोसचं प्रमाण जास्त असेल , तर ते इंजेक्ट झाल्यावर एक्स्पान्शनमुळे दुखेल , एखादा कन्टेन्ट इरिटेटिंग असेल तर आत जाऊन इरिटेशनमुळे दुखेल . त्याचा डॉक्टरच्या हाताशी काहीच संबंध नसतो . आपला हात हलका आहे हे रुग्णाच्या मनावर ठसवण्यासाठी काही डॉक्टर पॉइंट दोन एमएल कॅल्शिअम ग्लुकोनेट तेही इन्शुलिन सीरिंजने देतात , असं म्हटलं जातं . त्याचा थेरपेटिक उपयोग काहीच नसतो किंवा अॅलर्जी किंवा नुकसान असं काहीच होत नाही . त्याचा पेशंटच्या आजाराशीही काही संबंध नसतो . माझं हे प्रॉडक्ट मला विकायचं आहे . एवढे पैसे घ्यायचे आहेत , अशी डॉक्टरची भूमिका असते , तर इंजेक्शन दिलं की आपल्याला लगेच बरं वाटेल असं रुग्णाला वाटत असतं . बरेच डॉक्टर आपण कोणतं इंजेक्शन किंवा गोळ्या दिल्या ते लिहूनही ठेवत नाहीत ते यामुळेच . कारण साठ – सत्तर रुग्ण रोज येतात . रोज त्याच गोळ्या आलटून – पालटून द्यायच्या असतात . एक तापाची , एक दुखण्याची , एक स्टीरॉइड , एक अँटिबायोटिक , एक अँटिअॅलर्जी , भर म्हणून सोडामिंटच्या गोळ्या . एवढंच द्यायचं असेल तर ते लिहून ठेवायची काही गरज नसते . रुग्ण गोंधळू नये म्हणून या सगळ्या गोळ्या वेगवेगळ्या रंगाच्या असतात एवढंच . खरं तर तापाला एक किंवा अर्धी क्रोसीन , मेटॅफिन , अॅस्पिरीन यांची गरज असते . पण पेशंट म्हणतात , आम्ही ते क्रोसीन वगैरे घेत नाही . पण दवाखान्यात पॅरॅसिटॅमॉल दिलं की ते घेतात . ते तर क्रोसीनपेक्षा स्वस्त असतं . दर्जाही क्रोसीनएवढा नसतो . जो ताप तीन – चार दिवसांत एरवीही जाणारच असतो , त्याबाबत ते दुसऱ्या दिवशी येऊ न डॉक्टरांना विचारतात की , औषध बदलू या का ? खरं तर बदलायचं काहीच कारण नसतं . कारण तो ताप डायग्नोस झालेला नसतो . सिम्प्टमॅटिक औषधं देणं एवढंच हातात असतं . यात इन्व्हेस्टिगेशन खरं तर काय करणार ? पण रुग्ण औषध बदलून द्या , मोठे डॉक्टर सांगा असं म्हणायला लागतो तेव्हा डॉक्टरची भूमिका महत्त्वाची असते . इथे पुन्हा डॉक्टरचा ठामपणा , रुग्णाचा त्याच्यावर असलेला विश्वास या गोष्टी महत्त्वाच्या ठरतात . आपला रुग्ण बाहेर तपासण्या करायला जाऊन फसू नये , तिथल्या रॅकेटमुळे त्याला मानसिक तसंच आर्थिकदृष्टय़ा मनस्ताप भोगावा लागू नये यासाठी फॅमिली डॉक्टर स्वत : हून काळजी घेतो . कारण आता परिस्थिती अशी आहे की , कन्सल्टंट खूप झाले आहेत . त्यांच्यात खूप स्पर्धा आहे . त्यांनी खूप पैसे गुंतवलेले असतात . त्यामुळे ते त्यांना परत मिळवायचे असतात . त्यामुळे खूप आक्रमक जाहिरातबाजी केली जाते . अर्थात असं विधान केलं तरी ते सिद्ध करता येत नाही . पण परिस्थिती अशी आहे ती ३० टक्के किकबॅक हा अलिखित नियम झाला आहे , असं सांगितलं जातं . काही ठिकाणी तर पहिल्या तीन रुग्णांचे १०० टक्के , बाकीचे तीस टक्के असेही प्रकार असतात . त्याचे हिशेब ठेवले जातात , वह्य़ा घेऊन प्रतिनिधी फिरतात . पाकिटं पोहोचतात , असं म्हटलं जातं . किकबॅक कायदेशीर करावं का अशीही चर्चा आहे . एखादा डॉक्टर रुग्णाला निव्वळ औषधं देऊन शंभर – दीडशे रुपये कमावतो तर तोच डॉक्टर रुग्णाला एखाद्या कन्सल्टंटकडे पाठवून ३० – ४० हजार रुपये कमावतो , अशीही चर्चा आहे . कारण कन्सल्टंटकडे एक – दीड लाखाचं बिल झालं तर त्याच्यावर ३० टक्के असा हिशेब असतो . अशा रीतीने कन्सल्टंटकडे रुग्ण पाठवून पैसे कमावणं हा सोपा मार्ग असतो . त्यामुळे जनरल प्रॅक्टिशनर या पद्धतीने डिक्टेट करतात . माझा एक चांगला मित्र , युरॉलॉजिस्ट आहे . तो देशसेवेच्या भावनेने इंग्लंडमधली चांगली चाललेली पॅ्रक्टिस सोडून इथे आला . त्याने क्लिनिक थाटलं . त्याने जाहीर केलं होतं की मी कट्स देणार नाही . पण मी अगदी गरीब पेशंट पूर्ण विनामूल्य बघेन . त्यांचं ऑपरेशनही विनामूल्य करेन . तो परिसरातल्या सगळ्या डॉक्टर्सना जाऊन भेटला , पण तीन वर्षांत त्यांच्याकडून त्याच्याकडे एकही रुग्ण आला नाही . आणखीही गोष्टी आहेत . बऱ्याच ठिकाणी गरज नसताना स्टेन्टिंग केलं जातं . हार्ट अॅटॅकसाठी हे स्टेन्ट वापरलं जातं . ते बनवणाऱ्या मोठय़ा कंपन्या डॉक्टरांना मोठय़ा प्रमाणावर इन्सेन्टिव्ह देतात असं कानावर आहे . त्यामुळे गडबड – गोंधळ निर्माण करून रुग्णाला घाबरवणं , मोठे निर्णय घ्यायला लावणं असे प्रकार चालतात . उदाहरणार्थ , ७० वर्षांचा माणूस असेल , त्याचं कॅटरॅक्टचं ऑपरेशन करायचं असेल तर त्याला खूप वर्षांची गॅरंटी असलेली महागडी , दीड लाखांची लेन्स लावणं अजिबात गरजेचं नसतं . कारण त्याला आता काही दिव्य दृष्टी येणार नसते . पेपर वाचणं , टीव्ही बघणं , चालताना नीट दिसणं या त्याच्या दैनंदिन गरजा असतात . त्याला बारीकबारीक तांत्रिक तपशील सांगून दीड लाखाची लेन्स त्याच्या गळ्यात बांधली जाते . लोकांनाही मी दीड लाखाची लेन्स लावली असं सांगायला आवडतं . पण त्याची खरंच गरज होती का , त्याचा खरंच फायदा किती , हे ते सांगू शकत नाहीत . इथे फॅमिली डॉक्टरची भूमिका महत्त्वाची ठरते . पूर्वी रुग्ण येत ते मला आरामाची गरज आहे , मला चार – पाच दिवसांची ट्रीटमेंट द्या असं स्वत : हून सांगत . पण आता रुग्ण डॉक्टरांना म्हणतात की , तुम्हाला पाहिजे तेवढे पैसे घ्या , पण मला लगेच बरं करा . मला कामावर जायचंय , सुट्टी नाही , वगैरे . घरी बसायला , आराम करायला रुग्णांकडे आज वेळच नाहीये . ( शब्दांकन : वैशाली चिटणीस ) सौजन्य - लोकप्रभा


विश्वविजेती वेटलिफ्टर्स मिराबाई चानूची आशियाई खेळांसाठी भारतीय संघात निवड करण्यात आलेली आहे . राष्ट्रकुल आणि जागतिक अजिंक्यपद स्पर्धेत चमकदार कामगिरी करणाऱ्या मीराबाईकडून भारताला यंदाच्या आशियाई खेळांमध्ये पदकाची अपेक्षा आहे . मीराबाई ४८ किलो वजनी गटात लढणार असून राखी हलदार ६३ किलो वजनी गटात उतरणार आहे . पुरुषांमध्ये राष्ट्रकुल स्पर्धेत पदकांची कमाई करणाऱ्या खेळाडूंना यंदाच्या संघात जागा मिळालेली आहे . सतिश शिवलींगम , अजय सिंह आणि विकास ठाकूर या तीन वेटलिफ्टर्सना भारतीय संघात जागा मिळालेली आहे . २०१४ साली झालेल्या आशियाई खेळांमध्ये भारताने ६ जणांचा संघ उतरवला होता , मात्र एकाही वेटलिफ्टरला पदकाची कमाई करता आली नव्हती . त्यामुळे यंदाच्या स्पर्धेत भारताचे वेटलिफ्टर्स पदक मिळवून देतात का हे पहावं लागणार आहे . असा असेल भारताचा वेटलिफ्टर्सचा संघ – महिला – मीराबाई चानू ( ४८ किलो वजनी गट ) , राखी हालदार ( ६३ किलो वजनी गट ) पुरुष – सतीश कुमार शिवलींगम आणि अजय सिंह ( ७७ किलो वजनी गट ) , विकास ठाकूर ( ९४ किलो वजनी गट )


दिल्ली डेअरडेव्हिल्स आणि गुजरात लायन्स या दोन्ही संघांचे आयपीएलमधील आव्हान संपुष्टात आले आहे . त्यामुळे बुधवारी होणारी लढत तशी औपचारिक असली तरी दोन्ही संघांसाठी विजय प्रतिष्ठेचा असणार आहे . दिल्लीच्या खात्यावर ११ सामन्यांतून फक्त ८ गुण जमा होते . त्यामुळे पात्रतेच्या आशेची किरणे दिसत होती . मात्र सनरायझर्स हैदराबादने मुंबई इंडियन्सला हरवून १५ गुणांची कमाई करताच झहीर खानच्या नेतृत्वाखालील दिल्लीच्या उरल्यासुरल्या आशाही मावळल्या . यंदाच्या हंगामात ४ विजय आणि ७ पराभव अशी आकडेवारी असणाऱ्या दिल्लीच्या कामगिरीत सातत्याचा अभाव जाणवला . २०१२मध्ये उपांत्य फेरीत स्थान मिळवणाऱ्या दिल्लीने हैदराबाद आणि गुजरातचा फिरोझशाह कोटला स्टेडियमवर पराभव करून बाद फेरीच्या आशा निर्माण केल्या होत्या . मात्र घरच्या मैदानावरील अखेरच्या सामन्यात मुंबईचे २१३ धावांचे अवघड आव्हान पेलताना दिल्लीचा डाव ६६ धावांत कोसळला होता . यंदाच्या हंगामात आधी झालेल्या सामन्यात दिल्लीने गुजरातचा ७ विकेट्स राखून पराभव केला होता . त्या वेळी ऋषभ पंतने आयपीएलच्या इतिहासातील एक संस्मरणीय खेळी साकारली होती . त्याने ४३ चेंडूंत ९७ धावा केल्या होत्या . संजू सॅमसनने यंदाच्या आयपीएलमध्ये ३७४ धावा केल्या आहेत . परंतु त्यांचे बाकी फलंदाज मात्र झगडतानाच आढळत आहेत . गुजरातच्या संघाची स्थितीसुद्धा फारशी वेगळी नाही . गोलंदाजी हीच त्यांची प्रमुख चिंता यंदाच्या हंगामात ठरली होती . ४ विजय आणि ८ पराभवांसह सहाव्या स्थानावरील गुजरातच्या खात्यावर ८ गुण जमा आहेत . गुजरातच्या संघापुढे दुखापतींचे प्रमुख आव्हान आहे . त्यांचा सर्वात यशस्वी गोलंदाज अँडय़ू टाय मायदेशी परतला आहे , तर सलामीवीर ब्रँडन मॅक्क्युलमने मांडीचा स्नायू दुखावल्यामुळे माघार घेतली आहे . वेगवान गोलंदाज बसिल थम्पी जिद्दीने संघाच्या गोलंदाजीचा भार उचलत आहे .


अफलातून फिरकीने भल्याभल्यांची दांडी गुल करणारा हरभजन सिंग त्याच्या पत्नीसमोर स्टेजवरच भावूक झाला . नुकतेच एका टेलिव्हिजन वाहिनीवरील ‘नच बलिये’ या डान्स शोमध्ये हे दोघं विशेष अतिथी म्हणून उपस्थित होते . क्रिकेटचे मैदानात गाजवलेल्या हरभजनने यावेळी गीतासोबत डान्सफ्लोअर देखील गाजवला . दोघांनी एक खास परफॉरमन्स सादर केला . पण या शोमधील स्पर्धक सिद्धार्थ आणि तृप्ती जाधव यांच्या सादरीकरणानंतर हरभजन भावूक झाला . एका गंभीर आजाराला सामोरी जाणारी पत्नी आणि आपल्या पत्नीला सदैव खूष ठेवण्यासाठीची पतीची धडपड , अशा विषयावर सिद्धार्थ आणि तृप्ती जाधव यांचा परफॉरमन्स सादर करण्यात आला . या परफॉरमन्सवर हरभजनचे डोळे पाणावले . त्याने थेट स्टेज गाठले आणि सिद्धार्थ - तृप्तीचे कौतुक केलेच , पण सर्वांच्यासमोर त्याने पत्नी गीता बसराची माफी मागितली . आपल्याकडून अनावधानाने किंवा जाणूनबुजून आजवर चुकीचे बोललो असेन तर त्याबद्दल मी मनापासून गीताची माफी मागू इच्छितो , असे हरभजनने अतिशय भावूक होऊन सांगितले . हरभजनच्या या पुढाकारावर उपस्थितांनी त्याचे कौतुक म्हणून टाळ्या वाजवून प्रतिसाद दिला . ‘नच बलिये’ सीझन ८ चे कपल्स आपल्या धमाकेदार डान्स परफॉर्मन्सनी प्रेक्षकांची मनं जिंकत आहेत . अवघ्या तीन आठवड्यांपूर्वी सुरु झालेल्या या शोने टीआरपीत टॉप १० मध्ये जागा मिळवली आहे . हरभजनने यावेळी सेटवर खूप धमाल मस्ती केली . त्याने गीतासोबत डान्स तर केलाच पण सोनाक्षीसोबतही एक सुरेख डान्स केला . याशिवाय , हरभजनने गीताला आपल्या अनोख्या अंदाजात प्रपोज देखील केले होते .


बिग बॉस मराठीच्या घरामध्ये नॉमिनेशन प्रक्रिया काल पार पडली आणि या प्रक्रियेमध्ये प्रत्येक सदस्याने त्यांना वाटणाऱ्या सदस्याला घराबाहेर काढण्यासाठी नॉमिनेट केले . यामध्ये सगळ्यात जास्त वोट मिळाल्यामुळे अनिल थत्ते , रेशम टिपणीस आणि पुष्कर जोग हे पहिल्या तीनमध्ये आले आहेत तसेच जुई गडकरीचे नावदेखील यामध्ये सहभागी आहे . या नॉमिनेशन प्रक्रियेमुळे रेशम टिपणीसला खूप मोठा धक्का बसला आणि घरामधील सदस्य नक्की काय गेम खेळत आहेत आणि त्यांचा स्वभाव कळतं नाहीये असे मत तिने व्यक्त केले . नवीन दिवशी स्पर्धकांना बिग बॉस एक नवा टास्क देणार आहेत . या टास्कमुळे नक्की पुढे काय होईल… कोणामध्ये मतभेद होतील… भांडणं आणि गैरसमज होतील का हे पाहणे उत्सुकतेचे असणार आहे . दरदिवशी स्पर्धकांना वेगवेगळे टास्क मिळत असतात . आज देखील त्यांना एक नवा टास्क मिळणार असून या टास्कचे नाव आहे “खुर्ची सम्राट” . या टास्कनुसार जी टीम त्या खुर्चीवर बसणार आहे त्या टीमला कुठल्याही प्रकारचा शारीरिक स्पर्श न करता , पाणी न टाकता खुर्चीवरून खाली उतरवायचे आहे . या टास्क दरम्यान मेघाने स्मिता वर लिस्टरीन टाकले आणि यामुळे सुरुवात झाली स्पर्धकांमधील वादाला . राजेश , सुशांत , रेशम आणि भूषण यांनी मेघावर निशाणा साधला आणि तिला खूप बोल लावले . त्यांच्यातले हे भांडण विकोपाला गेले . मेघाने सुशांतची माफी मागूनसुध्दा सुशांतने तिला माफ केले नाही . यामुळे मेघाला अजूनच राग आला आणि तिने इतरांसाठी म्हणजेच घरामध्ये पडलेल्या ग्रुपला हे सांगितले की , मी त्यांच्यासाठी जेवण करणार नाही . यावर रेशम टिपणीसनेदेखील मेघाला उलट उत्तरं दिले . राजेश आपलं मन रेशमकडे मोकळं करताना म्हणाला की , त्याला चांगल्या प्रकारची स्पर्धा करण्यात इच्छा आहे अशी नाही , जशी या घरामध्ये सुरु आहे . रेशमने राजेशची समजूत काढण्याचा बराच प्रयत्न केला . या टास्कवरून बिग बॉसच्या घरामध्ये बरीच भांडणे झाली . रेशम , राजेश , आस्ताद , भूषण यांनी टास्कमधून माघार घेतली . आता या स्पर्धकांच्या निर्णयावर बिग बॉस काय सांगतील… कोणाला याचे परिणाम भोगावे लागतील… बिग बॉसचा निर्णय काय असेल हे पाहणे उत्सुकतेचे असणार आहे . त्यासाठी पाहायला विसरू नका आज बिग बॉस मराठी रात्री ९ . ३० वा . फक्त कलर्स मराठीवर .


ऑस्ट्रेलियन ओपन टेनिस स्पर्धेत एकेरी प्रकारात भारताच्या आशांवर पाणी फिरलेलं आहे . एकेरी लढतीत भारताच्या युकी भांबरीला पहिल्या फेरीत मार्कोस बगदातीसकडून पराभव पत्करावा लागला . बगदातीसने भांबरीचं आव्हान ७ - ६ , ६ - ६ , ६ - ३ अशा फरकाने परतवून लावलं . याआधी यंदाच्या वर्षात ऑस्ट्रेलियन ओपन स्पर्धेच्या मुख्य फेरीत दाखल होणारा युकी हा एकमेव भारतीय खेळाडू ठरला होता . भारताचे आव्हान राखताना युकी भांब्रीने कॅनडाच्या पीटर पोलनस्कीवर मात करीत ऑस्ट्रेलियन खुल्या टेनिस स्पर्धेतील मुख्य फेरीत स्थान मिळवले . मात्र सहकारी रामकुमार रामनाथनला मुख्य फेरी गाठण्याचे स्वप्न साकार करता आले नाही . भांब्रीने २००९ मध्ये येथे कनिष्ठ गटात विजेतेपद मिळवले होते . वरिष्ठ गटाच्या मुख्य फेरीत स्थान मिळविण्याची ही त्याची तिसरी वेळ आहे . यापूर्वी २०१५ मध्ये त्याला पहिल्या फेरीत अँडी मरेने हरवले होते . २०१६ मध्येही त्याला पहिल्या फेरीत टॉमस बर्डीचविरुद्ध हार मानावी लागली होती .


आयपीएलमध्ये दमदार कामगिरी करून दिग्गजांकडून कौतुकास पात्र ठरलेला युवा क्रिकेटपटू ऋषभ पंतला यंदाची आयपीएल स्पर्धा चांगलीच फळली आहे . आयपीएलमधील कमाईतून ऋषभने आपली ड्रीम कार विकत घेतलीय . ऋषभच्या घरी आलिशान मर्सिडीज बेन्ज कार दाखल झाली आहे . नव्या कोऱ्या कार सोबतचे ऋषभचे फोटो सोशल मीडियावर व्हायरल झाले आहेत . दिल्ली डेअरडेव्हिल्स संघाकडून खेळणाऱ्या अवघ्या १९ वर्षीय यष्टीरक्षक फलंदाजाने चमकदार कामगिरी केली . रणजीपाठोपाठ आयपीएलमध्येही ऋषभने आपलं नाणं खणखणीत वाजवून दाखवलं . दिल्लीकडून खेळताना १४ सामन्यांत ऋषभने ३६६ धावा केल्या , तर सुंदर यष्टीरक्षणाचा नमुना पेश केला . गुजरात लायन्सविरुद्धची अवघ्या ४३ चेंडूतील ९७ धावांची ऋषभची वादळी खेळी त्याच्यातील अफाट क्षमतेचे दर्शन घडवणारी होती . ऋषभच्या या मॅच विनिंग खेळीनंतर खुद्द सचिन तेंडुलकरनेही या युवा क्रिकेटपटूची दखल घेतली . सचिनने ऋषभचं तोंड भरून कौतुक केलं . आयपीएल स्पर्धेला सुरूवात होत असतानाच ऋषभच्या वडिलांचं निधन झालं होतं . दुःखाचा डोंगर कोसळला असतानाही ऋषभने क्रिकेटच्या मैदानात जिगरबाज खेळ करून सर्वांची वाहवा मिळवली . भारतीय संघाचा आश्वासक चेहरा म्हणून त्याच्याकडे पाहिलं जात आहे .


‘तुमचे पालकच तुमचे आयुष्य ठरवतील . ’ म्हणजे तुम्ही किती वर्ष जगणार आहात , हे तुमच्या पालकांच्या आयुष्यावर अवलंबून आहे . याचाच अर्थ तुमचे पालक जर जास्त वर्षे जगले तर तुमचेही आयुष्यमान वाढते . इंग्लंडमधील एका विद्यापीठातील संशोधकांनी हा शोध लावला आहे . त्यांनी १ लाख ९० हजार जणांवर संशोधन केले . ज्यांचे पालक ७० वर्षे व त्यापेक्षा जास्त जगतात त्यांचे आयुष्यमान १७ टक्क्य़ांनी वाढते . त्याचबरोबर तुमच्या हृदयाचे आरोग्यही तुमच्या पालकांच्या जगण्यावर अवलंबून असते . तुमचे पालकांचे मृत्युसमयी वयोमान जास्त असेल तर तुम्ही तुमच्या साठीत व सत्तरीतही आनंदात आणि आरोग्यपूर्ण राहता . डॉक्टर तुमच्या हृदयाचे आरोग्य तपासताना तुमच्या आईवडिलांना हृदयरोग अथवा उच्च रक्तदाब आहे का याची चौकशी करतात . या चौकशीमागचे कारण हेच असते . जितके जास्त तुमच्या पालकांचे आयुष्य तितकीच हृदयरोगाची शक्यता कमी असते . इतकेच नव्हे तर तुमच्या पालकांच्या आयुर्मानावर कर्करोगाची शक्यताही अवलंबून असते . त्यामुळे तुमचे आरोग्य हे तुमच्या पालकांच्या हातात आहे हे तुम्ही लक्षात ठेवा . ( टीप : ‘आरोग्यवार्ता’मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘लोकसत्ता’चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


सध्या सुरु असणारा उन्हाळा आणि सुट्ट्यांचा माहोल पाहता अनेकांनीच आपला मोर्चा काही सुरेख अशा पर्यटन स्थळांकडे वळवला आहे . सुट्टी म्हटलं की अमुक एका ठिकाणाला भेट द्यायची असा निर्धार करणाऱ्यांच्या यादीत काही ठिकाणांना न चुकता प्राधान्य दिलं जात जे एका प्रसिद्ध ट्रॅव्हल पोर्टलच्या अहवालातून सिद्ध करण्यात आलं आहे . भर उन्हाळ्यातही गोवा या ठिकाणाला भेट देण्याला अनेक भारतीय प्रवाशांची पसंती असून , सुट्टीच्या निमित्ताने भटकंतीसाठी गोव्यामागोमागच जयपूरचाही समावेश झाला आहे . पर्यटनस्थळांवर कमी पैशांमध्ये राहण्याची उत्तम सोय आणि इतर सोयीसुविधांची सहज उपलब्धता या गोष्टीमुळे काही आंतरराष्ट्रीय ठिकाणांना भेट देण्यासही पर्यटकांडून प्राधान्य दिलं जातं . ixigo या पोर्टलने त्यांच्या वेबसाइटवरुन होणाऱ्या बुकिंगच्या आधारे हा निष्कर्ष मांडला आहे . सुट्टीच्या दिवसांमध्ये आणि इतर दिवशी देशांतर्गत विमान प्रवास दरांमध्ये जवळपास ४५ टक्के चढउतार आढळतो . तर , आंतरराष्ट्रीय पातळीवर हाच फरक जवळपास १८ टक्क्यांवर पोहोचतो , असंही या निरिक्षणातून स्पष्ट झालं आहे . कमी पैशांमध्ये एखाद्या पर्यटनस्थळी राहण्याची सोय करण्याला भारतीय प्राधान्य देत असले तरीही एखाद्या समुद्रकिनारी किंवा थंड हवेच्या ठिकाणी फिरण्यासाठी गेलेले पर्यटक निसर्गरम्य ठिकाणी राहण्यासाठी थोडे जास्त पैसे मोजण्यास तयार असतात हेसुद्धा तितकच खरं . ixigoच्या निरिक्षणानुसार ऐन सुट्टीच्या दिवसांमध्ये गोव्यात जवळपास ४७ टक्के प्रवासी ४ / ५ स्टार हॉटेलमध्ये राहण्यास पसंती देतात . याउलट जयपूरमध्ये जवळपास ६२ टक्के प्रवासी तुलनेने कमी दर असणाऱ्या ठिकाणी राहण्यास प्राधान्य देतात . वाचा : प्रवासखर्च कमी करण्याच्या सोप्या टिप्स पर्यटनाकडे पाहण्याचा दृष्टीकोन , दळवळणाच्या सोयीसुविधांची सहज उपलब्धता आणि त्यातूनच हाती असणारे असंख्य पर्याय यांची साथ लाभल्यामुळे भारतीय पर्यटक फिरण्याला सर्वतोपरी प्राधान्य देत आहेत . गेल्या काही वर्षांमध्ये भारतीयांची हीच सवय पर्यटन क्षेत्रात देशाला एका वेगळ्याच उंचीवर घेऊन गेली आहे , असंच म्हणावं लागेल .


अनेक लोकांसाठी चहा म्हणजे अन्नाप्रमाणे मुलभूत गरज असते , असे म्हटल्यास वावगे ठरणार नाही . भारतामध्ये कधी टपरीवर , कधी हॉटेलमध्ये तर कोणी घरी आले की पहिल्यांदा त्याला चहा घेणार का विचारले जाते . चहाला अमृत मानणारे अनेक जण आपल्याकडे आहेत . चहा घेतल्याने तरतरी येते किंवा टॉनिक घेतल्यासारखे वाटते असे अनेकांचे म्हणणे असते . मात्र , रिकाम्यापोटी घेतलेला चहा आरोग्यासाठी अतिशय हानीकारक असतो . काश्मिरमधील कावा असो किंवा ग्रीन टी आणि लेमन टी आरोग्यासाठी अतिशय चांगले असतात . आलं , तुळस , लवंग , वेलची आणि दालचिनी यांसारखे पदार्थ घालून केलेला आरोग्यदायी चहाही उत्तम . मात्र , चहा पावडर आणि दूध घालून केलेला चहा तोही रिकाम्यापोटी घेतल्यास तो आरोग्यासाठी घातक ठरण्याची शक्यता असते . चहामुळे कोणते दुष्परिणाम होतात पाहूया… * रिकाम्या पोटी चहा पिण्याने पचनतंत्र बिघडते . पोट रिकामे असताना चहा घेतल्यास शरीरातील आम्ल अचानक उसळते आणि त्याचा शरीरावर दुष्परिणाम होतो . यामुळे अॅसिडिटीचा त्रास होतो . अॅसिडिटीमुळे इतर अनेक समस्या उद्भवतात . * रिकाम्या पोटी चहा प्यायल्याने पोटातील अग्नी मंदावतो . त्यामुळे पुढचा बराच वेळ भूक लागत नाही . त्यामुळे आपण पोषणापासून वंचित राहतो . शरीराचे योग्य पोषण न झाल्याने प्रतिकारशक्ती कमी होते . * चहा अती उकळलेला असल्यास तो आतड्यांसाठी आणि पोटातील इतर अवयवांसाठी चांगला नसतो . चहामधील कॅफेन रिकाम्या पोटासाठी घातक असते . त्यामुळे शक्यतो रिकाम्या पोटी चहा घेणे टाळावे . * रिकाम्या पोटी चहा घेण्याची वेळ आलीच तर त्यासोबत बिस्कीट , टोस्ट , ब्रेड खावे . त्यामुळे त्रास कमी होतो . अन्यथा पोटात किंवा श्वसन नलिकेत जळजळ होणे , उलटी येणे , जीव घाबरणे अशा समस्या उद्भवतात .


चीनमधील असलेल्या शाओमी कंपनीच्या Redmi Note 4 या मोबाईलची मागच्या काही महिन्यात मोठ्या प्रमाणावर विक्री झाली आहे . या फोनला त्याच्या आकर्षक फिचर्समुळे मोठी पसंती मिळत असल्याचे चित्र आहे . त्यानंतर शाओमीने आपली पुढची मॉडेल्स लाँच करत इतर मोबाइल कंपन्यांना चांगलीच स्पर्धा निर्माण केली आहे . Note 4 च्या यशानंतर कंपनीने आपला Redmi Note 5 हा फोन लाँच केला . त्यानंतर आता कंपनीने Redmi Note 5 A हा फोन लाँच केला आहे . फ्लिपकार्टने नुकत्याच या फोनवर आकर्षक सवलती जाहीर केल्या असून त्या अक्षरशः भुलवणाऱ्या आहेत . या ऑफर्समुळे हा फोन अवघ्या ४ , ९९९ रुपयांना खरेदी करता येणार आहे . www . flipkart . com यावर तुम्हाला या ऑफर्स पहायला मिळतील . तुमच्याकडील जुना स्मार्टफोन दिल्यानंतर तुम्हाला जास्तीत जास्त ५ , ५०० रुपयांची सूट मिळणार असल्याचे कंपनीने सांगितले आहे . कंपनीकडून अशाप्रकारची ऑफर पहिल्यांदाच देण्यात येत असल्याचे सांगण्यात येत आहे . यामध्ये कोणत्या स्मार्टफोनची किंमत किती लावणार हे वेबसाईटवर समजू शकेल . याबरोबरच रिलायन्स जिओकडून २ , २०० रुपयांची कॅशबॅक ऑफर देण्यात येणार आहे . ही कॅशबॅक रिचार्ज व्हाऊचरच्या स्वरुपात देण्यात येईल . अॅक्सिस बँकेच्या क्रेडीट कार्डवरुन फोनची खरेदी केल्यास जास्तीची ५ टक्के सूट देण्यात येणार आहे . प्रत्यक्षात Redmi Note 5 A च्या २ जीबी रॅमच्या १६ जीबी इंटरनल मेमरी असलेल्या फोनची किंमत ५ , ९९९ रुपये तर ३ जीबी रॅमच्या ३२ जीबी इंटरनल मेमरी असलेल्या फोनची किंमत ६ , ९९९ रुपये आहे . ४ जीबी रॅम आणि ६४ जीबी इंटरनल मेमरी असलेल्या फोनची किंमत ९ , ९९९ रुपये आहे .


टेलिकॉम कंपन्यांमध्ये सध्या प्रचंड प्राइस वॉर सुरू आहे . दररोज प्रत्येक कंपनी नवनवे प्लॅन्स सादर करून ग्राहकांना आपल्याकडे आकर्षित करण्याचा प्रयत्न करत आहे . त्याचाच एक भाग म्हणून सार्वजनिक क्षेत्रातील कंपनी बीएसएनएलनेही आपल्या ग्राहकांसाठी एक खास ऑफर जाहीर करत त्यांना खूश करायचे ठरवले आहे . बीएसएनएलने आपल्या ग्रांहकांसाठी एक खास ऑफर जाहीर केली आहे . यामध्ये २५८ रुपयांमध्ये १५३ जीबी डेटा ग्राहकांना मिळणार आहे . या प्लॅनची व्हॅलिडीटी ५१ दिवसांची असून यामध्ये रोज ३ जीबी डेटा वापरण्याला परवानगी आहे . सध्या सुरु असलेल्या आयपीएलच्या मुहूर्तावर ही ऑफर जाहीर करण्यात आल्याचेही कंपनीने सांगितले आहे . ही ऑफर सध्या बाजारात असलेल्या जिओच्या ऑफरला टक्कर देईल अशी चर्चा आहे . या ऑफरचे विशेष म्हणजे बीएसएनएलतर्फे ग्राहकांना अत्यंत स्वस्त दरात आयपीएल मॅचेसचे लाईव्ह स्ट्रीमिंग पाहता येईल . यापूर्वी रिलायन्स जिओने क्रिकेट सीझनसाठी २५१ रुपयांमध्ये १०२ जीबी डेटा पॅक देण्याची घोषणा केली होती . त्याचबरोबर भारती एअरटेलनेही आपल्याकडे आयपीएल मॅचेसचे लाईव्ह स्ट्रीमिंग निःशुल्क उपलब्ध होईल असे सांगितले होते . याबरोबरच टीव्हीवर हॉटस्टारच्या माध्यमातूनही मोफत लाईव्ह स्ट्रीमिंग पाहता येणार आहे . आयपीएलचा माहोल लक्षात घेऊन जिओने नव्या लाईव्ह मोबाईल गेम व क्रिकेट कॉमेडी शोची घोषणा केली आहे . यामध्ये जिंकणाऱ्यांना कोट्यवधी रुपयांची बक्षिसेही देण्यात येणार आहेत . कंपनीचा क्रिकेट कॉमेडी शो जिओ धन धना धन लाईव्ह मायजिओ अॅपवर दाखवण्यात येईल . हा शो जिओ आणि अन्य ग्राहकांसाठी मोफत असेल . याची सुरूवात ७ एप्रिल संध्याकाळी ७ः३० वाजता झाली असून शोचे होस्टींग सुनील ग्रोवर आणि समीर कोचर करत आहेत . बीएसएनएलने नुकतीच आपल्या ग्रांहकांसाठी लूट लो पोस्टपेड ऑफर लाँच केली होती . या नव्या ऑफरअंतर्गत पोस्टपेडचा प्रिमियम प्लॅन असणाऱ्यांना ६० टक्के डिस्काऊंट दिला जाणार होता . विशेष म्हणजे यामध्ये एक सिम कार्डही मोफत मिळणार होते . तसेच हे कार्ड अॅक्टीव्हेट करण्यासाठी कोणतेही चार्जेस लागणार नसल्याचेही कंपनीकडून सागंण्यात आले होते . ही ऑफर बीएसएनएलच्या नव्या आणि जुन्या पोस्टपेड ग्राहकांना मिळेल असे यावेळी सांगण्यात आले होते . यामध्ये मिळणारे आकर्षक डिस्काऊंट पाहून अनेक जण बीएसएनएलकडे वळण्याची शक्यता वर्तविण्यात आली होती . त्याचप्रमाणे आताच्याही इंटरनेटच्या आकर्षक ऑफरमुळे बीएसएनएलकडे वळणाऱ्या ग्राहकांचे प्रमाण वाढण्याची शक्यता नाकारता येत नाही .


नव्या वर्षांत सिगारेटचे व्यसन सोडण्याचा संकल्प तुम्ही योजिला असेल , तर तुमचे मद्यपानाचे प्रमाण कमी करण्याचीही तुमच्या मनाची तयारी झालेली असते , असा दावा एका अभ्यासानंतर संशोधकांनी केला आहे . अमेरिकेतील ओरेगॉन स्टेट विद्यापीठातील संशोधकांनी हा अभ्यास केला आहे . मद्यपानाचे प्रमाण कमी केले की , त्याची मदत धूम्रपानाची सवय सोडण्यासाठीही होते , असे त्यांना आढळून आले आहे . अति मद्यपान करणाऱ्या व्यक्तीने मद्य घेण्याचे प्रमाण कमी केले , की त्याच्यातील निकोटिन - मेटाबोलाइटचे गुणोत्तर घटते . निकोटिन - मेटाबोलाइटचे गुणोत्तर हे , एखाद्या व्यक्तीचे शरीर किती वेगाने निकोटिनचे चयापचय घडवून आणते , याचे निदर्शक आहे . हे निष्कर्ष ‘निकोटिन अॅन्ड टोबॅको रिसर्च जर्नल’मध्ये प्रसिद्ध झाले आहेत . याआधी झालेल्या संशोधनांनुसार , निकोटिन - मेटाबोलिझम गुणोत्तर जास्त असलेल्या व्यक्ती अधिक धूम्रपान करणाऱ्या असतात . हे गुणोत्तर जास्त असलेल्या लोकांना विडी - सिगारेटचे व्यसन सोडणे कठीण जाते . याबाबत ओरेगॉन स्टेट विद्यापीठाच्या सहायक प्राध्यापक साराह डरमोडी यांनी सांगितले की , सिगारेट सोडणे कठीण बनलेल्या व्यक्तीचे मद्यपानाचे प्रमाण कमी करून त्याचे निकोटिन - मेटाबोलिझमचे प्रमाण कमी केल्यास ते त्याला ( धूम्रपान सोडण्यास ) साह्य़कारी ठरू शकते . धूम्रपान सोडण्यासाठी तीव्र इच्छाशक्तीची आवश्यकता असते . त्यासाठी अनेकदा प्रयत्नही करावे लागतात , असे त्या म्हणाल्या . मद्यपानामुळे निकोटिनच्या चयापचयात बदल होतो . निकोटिन - मेटाबोलाइट गुणोत्तरातून हे दिसून येते . त्यामुळे रोजचे सिगारेटचे व्यसन आणि मद्यपान या दोन्हीपासून सुटका करून घेण्याचे प्रयत्न एकाच वेळी केले पाहिजेत , असे डरमोडी यांनी स्पष्ट केले .


अभिनेत्री कंगना रणौतने पुन्हा एकदा बॉलिवूड कलाकारांना टोमणा मारला आहे . देशातल्या धगधगत्या विषयांवर प्रसिद्ध कलाकार मौन का बाळगतात , अशा कलाकारांना मिळालेलं यश अर्थहीन आहे , या शब्दांत तिने टीका केली . त्याचप्रमाणे आपल्या सोयीनुसारच बोलण्यासाठी तुम्हाला स्टारडम मिळालेलं नाही असंही तिने म्हटलं . देशातील बऱ्याच मुद्द्यांवर बोलण्यास किंवा आपली मतं मांडण्यास बॉलिवूडचे कलाकार संकोचलेपणा का दाखवतात असा प्रश्न तिला विचारण्यात आला होता . यावर सेलिब्रिटीप्रमाणेच तुम्ही आधी देशाचे जबाबदार नागरिक आहात . त्यामुळे अशा विषयांवर कोणावरही निशाणा न साधता बोलता यावं असं मत तिने मांडलं . ‘देशातल्या धगधगत्या प्रश्नांवर जर सेलिब्रिटींनीच मौन बाळगलं तर त्यांचं कॅमेरासमोर येणं काहीच उपयोगाचं नाही . सेलिब्रिटी म्हणून त्यांना मिळालेलं यशच अर्थहीन ठरतं . तुमच्या सोईनुसारच बोलण्यासाठी स्टारडम मिळालेलं नाही , ’ असं ती म्हणाली . Video : राधे माँची मुख्य भूमिका असलेल्या ‘राह दे माँ’ वेब सीरिजचा ट्रेलर प्रदर्शित काही घटनांना हे सेलिब्रिटी सामोरं जात नाहीत , किंवा त्यांना ती परिस्थिती समजत नाही , म्हणून बरेच सहकलाकार यावर बोलणं टाळत असल्याचंही तिने म्हटलं . ‘माझ्या सहकाऱ्यांचं बोलणं मी बऱ्याचदा ऐकलं आहे . आम्हाला तर वीज किंवा पाणी यासंदर्भातील समस्या नाहीत तर आम्ही अशा विषयांवर का बोलावं ? त्यांच्या अशा बोलण्याने मला फार त्रास होतो . लोकांचा असा दृष्टिकोन मला पटत नाही . ’


मारिओ मॅँडझुकीच , डॅनीजेल सबासिच आणि व्हेडरान कोर्लुका निवृत्त पॅरिस : फिफा विश्वचषकातील क्रोएशियाच्या उपविजेतेपदात मोठे योगदान दिलेला आघाडीचा आक्रमक फुटबॉलपटू मारिओ मॅँडझुकीच ( ३२ ) , गोलरक्षक डॅनीजेल सबासिच ( ३३ ) आणि उपकर्णधार व्हेडरान कोर्लुका ( ३२ ) यांनी त्यांच्या आंतरराष्ट्रीय कारकिर्दीला विराम देण्याचा निर्णय जाहीर केला आहे . या निर्णयाबाबत मारिओ म्हणाला , ‘‘मला असे वाटते की निवृत्त होण्याची वेळ आली आहे . मी माझ्या क्रोएशियासाठी माझ्या परीने सर्वोत्तम योगदान दिले आहे . विश्वचषक फुटबॉलमधील अफलातून कामगिरीचा भागीदार झाल्याचा आणि क्रोएशियाच्या इतिहासातील सर्वात मोठय़ा विजयातही मला सहभागी होता आल्याचा आनंद आहे . ’’ मारिओने दिलेले पत्र क्रोएशिया फुटबॉल संघटनेच्या वतीने माध्यमांना देण्यात आले . त्यात त्याने म्हटले आहे की , ‘‘विश्वचषकातील उपविजेतेपदाने मला खूप ऊर्जा दिली आहे . किंबहुना त्यामुळेच मला हा निवृत्तीचा निर्णय घेणे सोपे झाले आहे . निवृत्तीसाठी कोणतीही वेळ योग्य , अयोग्य नसते . शक्य झाले तर आम्ही आयुष्यभर देशासाठी खेळलो असतो . पण ते शक्य नाही . त्यामुळे आता हीच वेळ योग्य असल्याचा कौल माझ्या मनाने दिला आणि त्याप्रमाणे निर्णय घेतला . ’’ त्याने क्रोएशियाकडून खेळलेल्या ८९ सामन्यांमध्ये ३३ गोल लगावले आहे . क्रोएशियाकडून सर्वाधिक गोल लगावलेल्या डेव्होर सुकर यांच्यापेक्षा ही संख्या अवघी दोन गोलने कमी आहे . युरोपिअन स्पर्धेमध्ये क्रोएशियाचे प्रतिनिधित्व करताना मारिओला २०१२ आणि २०१३चा सर्वोत्कृष्ट खेळाडूचा पुरस्कारदेखील प्रदान करण्यात आला होता . निवृत्तीबाबत सबासिच म्हणाला की ‘‘क्रोएशियाची राजधानी झ्ॉगरेबमध्ये आमचे झालेले अभूतपूर्व स्वागत तसेच माझे शहर असलेल्या झादारमध्ये झालेला उत्सव हे माझ्या आयुष्यातील सर्वोच्च आनंदाचे क्षण होते . विश्वचषकात मी माझ्या संघाच्या विजयासाठी सर्वतोपरी योगदान दिले . त्याचा मला अभिमान आहे . माझ्या देशाकडून खेळायला मिळाले , हा माझा सर्वात मोठा सन्मान होता . त्या अभिमान आणि सन्मानासह मी निवृत्त होण्याचा निर्णय घेतला आहे . हा आनंद , एकसंधपणा , खेळाडूंशी जमलेली मैत्री आणि देशवासीयांच्या सद्भावना आयुष्याच्या अंतापर्यंत माझ्याबरोबर राहणार आहेत . ’’ मारिओचे तीन गोल क्रोएशियाने अनपेक्षितपणे विश्वचषकाच्या अंतिम फेरीपर्यंत धडक मारली . त्यात मारिओने केलेल्या तीन गोलचे योगदान मोलाचे होते . त्यात डेन्मार्कविरुद्धचा गोल , उपांत्य सामन्यात इंग्लंडविरुद्ध अतिरिक्त वेळेत केलेला गोल निर्णायक ठरला होता , तर अंतिम सामन्यात फ्रान्सकडून क्रोएशियाला ४ - २ असा पराभव स्वीकारावा लागला असला तरी त्या सामन्यातदेखील मारिओने एक गोल लगावत त्याचे कर्तव्य पार पाडले होते . सबासिचचे अफलातून रक्षण डेन्मार्कसमवेत निर्धारित व अतिरिक्त वेळेतदेखील गोलबरोबरी राहिल्याने तो सामना पेनल्टी शूटआऊटमध्ये गेला होता . त्या उपउपांत्यपूर्व फेरीच्या सामन्यातील पेनल्टी शूटआऊटमध्ये तीन वेळा अफलातून गोलरक्षण करीत त्याने क्रोएशियाचा मार्ग निर्वेध केला होता . त्यानंतर उपांत्यपूर्व फेरीत रशियाची आक्रमणे परतवून लावत क्रोएशियाला आगेकूच करून दिली होती . कोर्लुकाची जिद्द मध्यरक्षक म्हणून क्रोएशियासाठी शंभराहून अधिक सामने खेळलेल्या कोर्लुकाने विश्वचषकातदेखील संघाच्या बचावफळीत अमूल्य योगदान दिले . विश्वचषकातील त्याच्या कामगिरीपूर्वी २०१६ सालच्या युरो चषकात तुर्कीविरुद्धच्या पहिल्याच सामन्यातील एका प्रसंगाने कोर्लुकाला जगविख्यात केले होते . तो हेडर मारण्याच्या प्रयत्नात असताना विरोधी खेळाडूने मारलेल्या जोरदार किकचा तडाखा त्याच्या डोक्यात बसला . त्यामुळे डोक्यातून रक्तबंबाळ अवस्थेत तो काही क्षण मैदानाबाहेर गेला . पण त्याला मलमपट्टी करून तो पुन्हा जिद्दीने मैदानावर उतरून संपूर्ण सामनाभर खेळल्याने त्याच्या जिद्दीचे खूप कौतुक झाले होते . तसेच हॅरी पॉटरसारखा टॅटू हातावर मिरवणारा खेळाडू म्हणूनदेखील तो फुटबॉलविश्वात लोकप्रिय होता .


विशाल भारद्वाज दिग्दर्शित ‘रंगून’ चित्रपटातील नवे कोरे गाणे नुकतेच प्रेक्षकांच्या भेटीला आले आहे . चित्रपटातील या गाण्यामध्येही कंगना रणौत पुन्हा एकदा अनेकांचेच लक्ष वेधत आहे . ‘मेरे मिया गये इंग्लंड’ , असे बोल असणारे हे गाणे ‘मेरे पिया गये रंगून’ या गाण्याच्या जवळ जाणारे वाटले तरीही या गाण्याचा बाज पूर्णपणे वेगळा आहे . रेखा भारद्वाज यांनी हे गाणे गायले असून सध्या ते सोशल मीडियावरही चर्चेत आहे . गाण्याची चाल आणि एकंदर नृत्य पाहिले तकर याआधी प्रदर्शित झालेल्या ‘ब्लडी हेल’ या गाण्याच्या तुलनेत हे गाणे तितके प्रभावी नाही . पण , ज्या पद्धतीने गाणे शब्दबद्ध करण्यात आले आहे ते अनेकांचेच लक्ष वेधत आहे . शाहिद कपूर आणि सैफ अली खानसुद्धा या गाण्यात दिसत आहेत . या गाण्यात कंगना जुन्या काळातील चित्रपट अभिनेत्रीप्रमाणे दिसत आहे . तिचा हा लूक आणि एकंदर वेशभूषा पाहताना १९६० मध्ये प्रदर्शित झालेल्या ‘जिस देश मे गंगा बहती है’ किंवा १९५८ मध्ये प्रदर्शित झालेल्या ‘मधुमती’ या चित्रपटातील पद्मीनी आणि वैजयंतीमाला या अभिनेत्रींची आठवण येते . यासोबतच गाण्यात सैन्यदलातील जवानांच्या वेशात असलेले सहकलाकारही कंगनासोबत ताल धरत आहेत . या संपूर्ण गाण्यामध्ये कंगनाचा हा वेगळाच अंदाज अनेकांच्या पसंतीस पडत आहे . दरम्यान , काही दिवसांपूर्वीच विशाल भारद्वाज दिग्दर्शित या बहुचर्चित चित्रपटाच्या ट्रेलरमधून ‘जानबाज जुली’च्या भूमिकेत दिसणाऱ्या कंगनाने अनेकांचेच लक्ष वेधले होते . स्वातंत्र्यपूर्व काळ दाखविण्यात आलेल्या या चित्रपटामध्ये कंगना १९४० दरम्यानच्या एका चित्रपट नायिकेच्या भूमिकेत दिसणार आहे . तर , शाहिद या चित्रपटामध्ये जमादार नवाब मलिक या भूमिकेत झळकणार आहे . विशाल भारद्वाज दिग्दर्शित ‘रंगून’ या चित्रपटाचे कथानक दुसऱ्या महायुद्धाच्या आठवणींना उजाळा देणारे आहे . या चित्रपटाच्या ट्रेलर आणि पोस्टरमध्ये युद्धजन्य परिस्थितीचे दर्शन होत आहे . प्रेमाचा त्रिकोण दाखविणाऱ्या या चित्रपटात लव्ह ( प्रेम ) , वॉर ( युद्ध ) आणि डिसिट ( धोका ) या त्रिकोणाभोवती फिरणारे कथानक पाहायला मिळू शकते . धैर्य , गॅम्बल आणि रोमान्सची सांगड घालणारा हा चित्रपट २४ फेब्रुवारीला प्रेक्षकांच्या भेटीला येणार आहे .


अभिनेत्री ऐश्वर्या राय गेल्या वर्षी रणबीर कपूरसोबत " ए दिल है मुश्कील ' चित्रपटात झळकली . त्या चित्रपटानंतर तिच्या आगामी प्रोजेक्ट्सबद्दल बरेच तर्कवितर्क लावले जात होते . अखेर आता सर्व अनुमानांना पूर्णविराम मिळालाय . ऐश्वर्या दिग्दर्शक मणिरत्नम यांच्या आगामी चित्रपटात काम करणार असल्याचं समजतंय . याआधी दोघांनी " इरुवर ' , " गुरू ' व " रावण ' या चित्रपटांत एकत्र काम केलंय . एका मुलाखतीत ऐश्वर्या म्हणाली , की " व्यक्तिगत कारणासाठी गेली पाच महिने मी ब्रेक घेतला होता आणि त्यात मी खूश होते . कारण माझ्या कोणत्याच प्रोफेशनल मीटिंग्स नव्हत्या . गेल्या आठवड्यापासून मी पुन्हा काम सुरू केलंय . काही प्रोजेक्टस्बाबत मीटिंग सुरू आहेत . त्यातील दोन विषय मला आवडलेत . त्याच्या स्क्रीप्ट वाचायला सुरुवात केलीय . ' सूत्रांच्या माहितीनुसार , मणिरत्नम व ऐश्वर्या पुन्हा एकदा एकत्र काम करताहेत . या चित्रपटात रोमॅंटिक ड्रामा पाहायला मिळणार आहे . हा चित्रपट हिंदी व तमीळ या दोन भाषांत प्रदर्शित होणार आहे . या चित्रपटाबाबत दोघांमध्ये काही वर्षांपासून चर्चा सुरू होती आणि आता अखेर दोघांनी त्या प्रोजेक्टवर काम करायला सुरुवातही केलीय .


उत्तेजक सेवनाबद्दल बंदी घातलेली टेनिसपटू मारिया शारापोव्हाचे वकील जॉन हॅगर्टी यांनी जागतिक उत्तेजक प्रतिबंधक समितीचे ( वाडा ) प्रमुख क्रेग रिडी यांच्यावर टीका केली आहे . क्रेग यांनी शारापोव्हाच्या उत्पन्नाविषयी टिप्पणी केली होती . ‘वाडा’ संस्थेचे वार्षिक अंदाजपत्रक तीन कोटी डॉलर्स आहे . या अंदाजपत्रकापेक्षाही जास्त उत्पन्न शारापोव्हा मिळविते , असे क्रेग यांनी संस्थेच्या लंडन येथे झालेल्या चर्चासत्राला उद्देशून भाषण करताना सांगितले होते . क्रेग यांच्या या मताला आक्षेप घेत हॅगर्टी म्हणाले , ‘‘क्रेग यांची टीका अतिशय अयोग्य आहे . त्यांचे विधान संस्थाप्रमुखाच्या दर्जाला शोभत नाही . खरे तर क्रेग यांनी या विधानाबद्दल केवळ माझ्या अशिलांची नव्हे तर सर्वच व्यावसायिक टेनिसपटूंची माफी मागितली पाहिजे . ’’ उत्तेजक सेवनाबद्दल आंतरराष्ट्रीय टेनिस महासंघाने शारापोव्हा हिच्यावर दोन वर्षांकरिता बंदी घातली आहे . या बंदीविरुद्ध शारापोव्हाने क्रीडा अपील लवादापुढे अर्ज दाखल केला आहे .


‘रक्तदान श्रेष्ठदान’ , असे म्हटले जाते . अपघातग्रस्त किंवा आजारी व्यक्तीचा जीव वाचविणारे रक्तदान खऱ्या अर्थाने अतिशय श्रेष्ठदान असते . रक्तदानामुळे रक्तदात्यालाही अनेक फायदे होतात . मात्र रक्तदान करताना योग्य ती काळजी घेणे आवश्यक असते . अन्यथा त्यातून होणारे संसर्ग आजारी व्यक्तीचा जीव घेण्यास कारणीभूत ठरु शकतात . आपल्यातील अनेकांनी कधी ना कधी रक्तदान नक्कीच केले असेल किंवा अनेक जण करण्याचा विचार करत असतील . पण काही जण रक्तदान करायला घाबरतात . मात्र यामध्ये घाबरण्यासारखे काहीही नाही , त्याबाबत मनात असणारे गैरसमज दूर करण्याची आवश्यकता आहे . रक्तदानाबाबत काही गोष्टी अवश्य लक्षात ठेवायला हव्यात… १ . एखाद्या व्यक्तीला एड्स किंवा कर्करोगासारखा मोठा आजार असेल तर अशा व्यक्तीने चुकूनही रक्तदान करु नये . २ . रक्तदान करणाऱ्या व्यक्तीला हृदयरोगाचा धोका कमी असतो असे एका अभ्यासातून समोर आले आहे . ३ . तुम्ही शरीरावर टॅटू किंवा कॉस्मॅटीक सर्जरी केली असेल तर त्यानंतर किंमान ४ महिने रक्तदान करु नये . ४ . महिलांना मासिक पाळी सुरु असताना तसेच गर्भवती असताना आणि इतर गर्भाशयाशी निगडीत आजार असताना रक्तदान करणे धोक्याचे आहे . ५ . मधुमेह , रक्तदाब यांसारखे दिर्घकाळ टिकणारे आजार असल्यास रक्तदान करणे रक्तदाता आणि रक्त घेणारा दोघांसाठी धोक्याचे असते . त्यामुळे या व्यक्तींनी विशेष काळजी घ्यायला हवी . १ ऑक्टोबरपासून फेसबुकनेही एक नवं फिचर आणलं आहे . या फिचरच्या माध्यमातून तुमच्या आजूबाजूला असणाऱ्या रक्तदात्यांची माहिती तुम्हाला मिळणार आहे . त्यामुळे सोशल मीडियाही रक्तदानाच्या बाबतीत जागरुक झाला असून प्रचार आणि प्रसाराचे काम करत असल्याचे म्हणता येईल . ( ही बातमी वैद्यकीय संशोधनावर तसेच तज्ज्ञांच्या मतांवर आधारित आहे . त्यातील मतांशी ‘लोकसत्ता’चा संबंध नाही . त्यामुळे कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


मेस्सी व रोनाल्डोच्या खेळाकडे लक्ष रिअल माद्रिद आणि बार्सिलोना या दोन बलाढय़ क्लबमधील लढत ‘एल क्लासिको’ या स्पॅनिश नावाने प्रसिद्ध आहे . उत्कृष्ट , अव्वल दर्जाचा , अतिप्रसिद्ध असा या वाक्याचा अर्थ . . हा अर्थ केवळ या दोन क्लबमधील पारंपरिक द्वंद्वामुळे नाही , तर या क्लबमधील रंगणाऱ्या चुरशीमुळे , वर्षांनुवष्रे मिळत आलेल्या प्रसिद्धीमुळे प्राप्त झाला आहे . ला लिगाच्या यंदाच्या मोसमातील पहिली ‘एल क्लसिको’ लढत शनिवारी बार्सिलोना येथील कॅम्प नाउ स्टेडियमवर होणार आहे . या लढती गेल्या मोसमातील घरच्या मैदानावर झालेल्या पराभवाचे उट्टे काढण्याबरोबर रिअल माद्रिदचा विजयरथ रोखण्याचे दुहेरी आव्हान बार्सिलोनाला पेलावे लागणार आहे . झिनेदीन झिदान यांच्या मार्गदर्शनाखाली खेळणाऱ्या माद्रिदने १३ सामन्यांत ३३ गुणांसह अव्वल स्थान पटकावले आहे आणि गत एप्रिलपासून सर्व स्पर्धामध्ये एकूण ३१ सामन्यांत अपराजित राहण्याचा विक्रमही केला आहे . ला लिगा स्पध्रेची सर्वाधिक ३२ जेतेपदे माद्रिदच्या नावावर आहेत , तर गतविजेत्या बार्सिलोनाने २४वेळा हा मान पटकावला आहे . दोन्ही क्लब्सना दुखापतीने घेरले आहे . माद्रिदला प्रमुख आक्रमणपटू गॅरेथ बेलशिवाय खेळावे लागणार आहे . घोटय़ाच्या शस्त्रक्रियेमुळे बेलला चार महिन्यांची विश्रांती घ्यावी लागणार आहे , तर टोनी क्रुसही पायाच्या दुखापतीमुळे मैदानाबाहेर आहे . बार्सिलोनाच्या जॉर्डी अल्बा आणि पिक्यू यांच्या तंदुरुस्तीबाबत साशंकता आहे . यंदाच्या मोसमात बार्सिलोनाची सुरुवात निराशाजनक झाली असली तरी माद्रिदविरुद्ध विजयाचा दावा ते करत आहेत . ‘शनिवारी माद्रिदपेक्षा अधिक घोटीव खेळ आम्ही करणार आहोत . त्यामुळे त्यांचा पराभव होऊ शकतो , आमचा नाही , ’ असे मत बार्सिलोनाचा बचावपटू जेरार्ड पिक्यूने व्यक्त केले . प्रशिक्षक लुईस एन्रिक म्हणाले की , ‘जेतेपदाचे आम्हीच प्रबळ दावेदार आहोत , परंतु आम्हाला त्यासाठी सुधारणा करायला हवी . खेळात सातत्याचा अभाव निश्चित आहे , परंतु त्याची अतिशयोक्ती करू नका . ’ या लढतीसाठी झिनेदीन झिदान याने कोपा डे रे स्पध्रेत माद्रिदच्या प्रमुख खेळाडूंना विश्रांती दिली होती . मात्र , माद्रिदच्या दुसऱ्या फळीनेही आपली उपयुक्तता सिद्ध करत विजय मिळवला . सामन्याची वेळ : रात्री ८ . ४५ वाजल्यापासून थेट प्रक्षेपण : सोनी सिक्स , सोनी सिक्स एचडी , सोनी इएसपीएन


पुरेशी झोप न मिळाल्याने शरीरातील रोगप्रतिकारशक्ती कमी होत असल्याचे एका नव्या अभ्यासात समोर आले आहे . जेव्हा एखाद्या व्यक्तीला कमी झोप मिळते त्या वेळी तो प्रतिकारशक्ती कमी होऊन आजारी पडण्याची शक्यता असल्याचे अभ्यासात म्हटले आहे . संशोधकांनी कमी - अधिक प्रमाणात झोप घेणाऱ्या ११ जोडय़ांच्या रक्ताचे नमुने घेतले . यामध्ये जास्त झोप घेणाऱ्यांच्या तुलनेत कमी झोप घेणाऱ्यांमध्ये रोगप्रतिकारक शक्ती कमी दिसून आली . जर प्रतिकारशक्ती वाढवायची असेल तर पुरेशा प्रमाणात झोप घेणे आवश्यक आहे . सात किंवा त्यापेक्षा अधिक तासांची झोप चांगल्या आरोग्यासाठी फायदेशीर असल्याचे अमेरिकेच्या वॉशिंग्टन विद्यापीठाचे प्रसिद्ध लेखक नॅथानियल वॉटसन यांनी म्हटले आहे . कमी झोपेमुळे शरीरातील दाहक मार्कर वाढतात आणि त्यामुळे प्रतिकारशक्ती पेशी वाढतात . नैसर्गिक वेळेत पुरेशी झोप घेण्याचे अनेक फायदे असल्याचे विद्यापीठातील सायना घारीब यांनी म्हटले आहे . हा अभ्यास झोप घेण्याच्या सद्यःस्थितीवर करण्यात आला असून प्रथमच कमी झोपेमुळे शरीरातील पांढऱ्या पेशींवर होणारा परिणाम आणि रोगप्रतिकारशक्ती यावर यामध्ये प्रकाशझोत टाकण्यात आला आहे . कमी झोपेमुळे संपूर्ण आरोग्यावर परिणाम होतो . यामध्ये प्रामुख्याने रोगप्रतिकारशक्ती कमी होते . अमेरिकेमध्ये मागील दशकात झोपेचे प्रमाण हे प्रत्येक रात्री दीड ते दोन तासांनी कमी आहे . तसेच काम करणारी एकतृतीयांश जनता प्रत्येक रात्री सहा तासांपेक्षा कमी झोप घेते , असे वॉटसन यांनी म्हटले आहे . आधुनिक समाज तसेच सर्वव्यापी तंत्रज्ञान , सतत वाढत असणारी स्पर्धा यामध्ये शरीरासाठी अतिशय महत्त्वपूर्ण असणाऱ्या झोपेकडे लक्ष देण्याची आवश्यकता असल्याचे त्यांनी म्हटले आहे . हे संशोधन झोपेसंबंधित असणाऱ्या नियतकालिकात प्रसिद्ध करण्यात आले आहे .


भारतीय ऑलिम्पिक संघटनेकडून बदनामी टाळण्यासाठीचा उपाय राष्ट्रकुल क्रीडा स्पर्धेच्या वेळी भारतीय खेळाडूंकडे इंजेक्शन्स सापडल्यामुळे झालेली बदनामी टाळण्यासाठी भारतीय ऑलिम्पिक संघटनेने ( आयओए ) खेळाडूंनी शक्यतो इंजेक्शन्स नेऊ नये , असे सर्व राष्ट्रीय क्रीडा संघटनांना कळवले आहे . खेळाडूंना जी काही औषधे न्यायची आहेत किंवा इंजेक्शन्स न्यायची असल्यास संबंधित खेळांच्या राष्ट्रीय संघटनेकडून पूर्वपरवानगी घेणे आवश्यक आहे . तसेच जर काही औषधे उत्तेजके असल्याचे निष्पन्न झाल्यास संबंधित खेळाडूबरोबरच राष्ट्रीय संघटनेवरही कारवाई केली जाईल , असे ‘आयओए’ने स्पष्ट केले आहे . राष्ट्रकुल क्रीडा स्पर्धेच्या वेळी चालण्याच्या शर्यतीमधील खेळाडू के . टी . इरफान व तिहेरी उडीतील स्पर्धक राकेश बाबू यांच्याकडे प्रमाणित नसलेली इंजेक्शन्स आढळल्यामुळे त्यांना स्पर्धेतून डच्चू देण्यात आला होता . याबाबत ‘आयओए’चे सरचिटणीस राजीव मेहता म्हणाले , ‘‘कोणतीही औषधे किंवा इंजेक्शन्स सीलबंद व पारदर्शक पिशवीत नेण्याचा सल्ला आम्ही आशियाई क्रीडा स्पर्धेसाठी निवड झालेल्या खेळाडूंना दिला आहे . तसेच त्याबाबत वैद्यकीय तज्ज्ञांचे प्रमाणपत्र नेणे बंधनकारक करण्यात आले आहे . जर एखाद्याला इंजेक्शन्सची आवश्यकता भासल्यास त्याला आशियाई क्रीडानगरीतील अधिकृत वैद्यकीय तज्ज्ञांकडून घेण्याबाबतही कळवण्यात आले आहे . त्यामुळे भारतीय ऑलिम्पिक संघटना आणि पर्यायाने देशाची बदनामी टळेल . ’’


वाचक लेखक रेखा केळकर – response . lokprabha @ expressindia . com स्वयंपाकघर हे स्त्रीच्या पाचवीला पुजलेले आहे . घरात स्त्रीने स्वयंपाक केलाच पाहिजे असा , अलिखित नियम आहे . शिवाय कित्येक वर्षांची परंपरा स्त्रीने ‘चूल आणि मूल’ करावे . पण एखादीला स्वयंपाकाची आवडच नसली तर . . ? पूर्वी अशा आधुनिक विचारांच्या स्त्रिया नव्हत्या ; पण आत्ता . . ? शिक्षणाचा प्रचार आणि प्रसार झाल्यामुळे खेडय़ापाडय़ातील स्त्रियाही शिकू लागल्या . अशिक्षित आईपण मुलीच्या शिक्षणाला पाठिंबा द्यायला लागली . शहरातील मुली तर उच्चशिक्षित व्हायला लागल्या . त्यामुळे त्यांना खूप वाचन , अभ्यास करावा लागला . मग स्वयंपाकाकडे कोण बघतो ? मुलींचा एकच उद्देश असतो की , मी कसे जास्तीत जास्त गुण मिळवून पहिली - दुसरी येऊ ? ‘संसार आणि नोकरी’ या दोन्ही आघाडय़ा सांभाळायला तारेवरची कसरत करावी लागे स्त्रीला . म्हणून शाळेत नोकरी करून सुट्टय़ा पदरात पाडत असत . पण शरीरच ते ! थकायला व्हायचे ; तरी बाहेरून डबा / जेवण आणणे मनाला पटायचे नाही आणि खिशाला परवडायचे नाही . बदल हा हळूहळू घडत असतो . परदेशात नवरा - बायकोला मदत करतो . त्यामुळे भारतातही ही प्रगती झाली . जमेल तेवढी मदत नवरा नोकरीवाल्या बायकोला करू लागला . त्यामुळे कामाची विभागणी आपसूकच झाली . परंतु स्वयंपाक मात्र स्त्रीनेच करायचा . तिला आवड असो वा नसो ! ज्यांना स्वयंपाकाची किंवा एखादा पदार्थ सर्वाना खाऊ घालायची आवड आहे , त्या कुठेही पदार्थ करून सर्वाकडून वाहवा मिळवतात . पण . . ज्यांना मुळीच स्वयंपाकाची आवड नाही , त्यांनी काय करावे ? व्यक्ती तितक्या प्रकृती असणारच . तेव्हा समजूतदारपणा कोणी ( सासू की सून ) दाखवायचा ? आपला अहंकार बाजूला ठेवून सुनेला मदत केली तर . . ? लोकांना काय बोलायचे ते बोलू द्यावे . याकरता सासूने खंबीर असले पाहिजे . आजकाल पावलोपावली ‘पोळी - भाजी’ केंद्रे आहेत . डबा आणून देणाऱ्या बायका आहेत . पण रोज बाहेरचे थोडेच चालते ? तीच चवढव खाऊनही कंटाळा येतो . म्हणजे प्रत्येक स्त्रीला वरण - भाताचा कुकर लावता आला पाहिजे आणि पोळी - भाजी करता आलीच पाहिजे . ‘घरचे ते घरचे आणि दारचे ते दारचे’ असा गैरसमज आहे , त्याला काय करावे बरे ? जोडीला एक नवीन पदार्थ बनवला , तरी घरच्यांना जेवण आवडते . तोंडी लावणे – चटणी , लोणचे , कायरस , भरीत घरचे असले ; तरी जेवणाची रंगत वाढते , म्हणे ! म्हणजे काय तर स्त्रीने स्वयंपाक घरात डोकावलेच पाहिजे . आता माझ्या एका जवळच्या मैत्रिणीची कहाणी सांगते . उच्चशिक्षित असल्यामुळे वाचनाची आणि अभ्यासाची आवड ; त्यामुळे ढुंकूनही स्वयंपाकघरात बघायची नाही . आई कानकपाळी ओरडायची की लग्न झाल्यावर माझा उद्धार होईल . जरा तरी शिकून घे ; पण एका कानाने ऐकून दुसऱ्या कानाने सोडून द्यायची . अचानक लग्न ठरले . मग काय ? पण आव्हान स्वीकारणे तिचा धर्म असल्यामुळे हळूहळू पुस्तकात बघून आणि टीव्हीवर बघून एक - एक पदार्थ करू लागली . नवरा आणि मुलांना सुग्रास अन्न नाही ; पण भुके ठेवायचे नाही , हे ठरवले . रोज नवनवीन भाज्या , आमटय़ा करू लागली . तसेच वेगवेगळे पदार्थही शिकू लागली . प्रयत्नाअंती परमेश्वर असतोच ना ? इतकंच काय पाहुण्यांना बोलावल्यावर तऱ्हेतऱ्हेचे पदार्थ करायची . पाहुणे तृप्त झाले आणि स्तुती केली जेवणाची की भरून पावायची . नंतर लोणची पण शिकली . शाकाहारी नंतर मांसाहारीही स्वयंपाक करायला लागली . म्हणजे इच्छा तेथे मार्ग मिळतोच ना ? . . परंतु आता ती ज्येष्ठ नागरिक झाली तरी तिचे पालुपद तेच आहे की मला स्वयंपाकाची आवड नाही . एकदा कोणाकडे तरी गेले असताना एक जण म्हणाला , आम्ही निवृत्त होतो , तसेच बायकांनीही स्वयंपाकघरातून निवृत्त व्हायला पाहिजे . ’ तिला ते वाक्य इतके आवडले की काही विचारू नका ; पण नवरोजींचा पाठिंबा नव्हता ; त्यामुळे मूग गिळून गप्प बसावे लागले . म्हातारपणात काय संसार मोडायचा ? रेटत होती . झाले ! चिंता सोडून चिंतन केले की मार्ग मिळतोच . माझ्या खास मैत्रिणीने मार्ग शोधला म्हणजे सापडला . किती वर्षे संसारात गुरफटून राहायचे ? ‘येणे - जाणे - करणे’ आलेच . स्वतःची आवडनिवड निवांतपणे कधी जपायची ? तणाव नसावा , उत्स्फूर्त जीवन कसे जगावे ? झोप काय किंवा आनंद काय विकत घेता येत नाही ; त्यामुळे पैशांची मिजास मारायची नाही . खास मैत्रिणीने वृद्धाश्रम न बघता ज्येष्ठ नागरिकांची घरे बघायला सुरुवात केली आणि महद्आश्चर्य म्हणजे पंचतारांकित ज्येष्ठ नागरिकांची घरे ( म्हणजे एका इमारतीतच ) सापडली . आणि आता आपले छंद जोपासत दिवस आनंदात घालवते आहे . काही म्हणजे काही करावे लागत नाही – इकडची काडी तिकडे सरकवावी लागत नाही . एकत्र राहून एकांतात राहते . जेवणखाणं आयते , चहा - नाश्ता आयता . बहारच आहे जीवनाला . शेवटी जी काही पाच - दहा वर्षे राहिली आहेत , ती आनंदात घालवायला , घर सोडायला काय हरकत आहे ? विहिरीत किती दिवस राहणार ? जरा बाहेरच्या जगात येऊन उघडय़ा डोळ्यांनी आस्वाद घ्या . लोकांच्या म्हणण्याकडे अक्षरशः दुर्लक्ष करा . आनंद आपल्या आतच असतो ; पण तो बाहेर काढावा लागतो . स्वयंपाकघरातच फक्त आनंद मिळतो असे नाही . वातावरण बदलले की सर्व छान वाटते . त्यामुळे तब्येतही छान राहते . डोक्याला कसलाच त्रास नसल्यामुळे शरीरही साथ देते . बरे नसल्यावर डॉक्टर , मॅनेजर आणि मैत्रिणी धावून येतात ; त्यामुळे मानसिक समाधानही मिळते . घरात राहिलात की लाजेकाजेस्तव तरी थोडे काम करावे लागते . एकदा का ज्येष्ठ नागरिकांच्या घरात आला की सकाळ - संध्याकाळ फिरण्याचे काम व्यवस्थित होईल . समाजसेवा करायची असेल ; तर तीही जेवढी झेपेल तेवढी करता येईल . मनाजोगते वागता येईल . आजकाल नवनवीन औषधांमुळे वयोमर्यादा वाढली आहे . वयामुळे कधी ना कधी आजारी पडायलाच होते ; तेव्हा घरच्यांना सेवा करायला वेळ कुठे असतो ; अगदी इच्छा असली तरी ! तेव्हा स्वयंपाकघरात , संसारात न रेंगाळता बाहेर पडा . मोह बाजूला सारा आणि आपणहून ज्येष्ठ नागरिकांच्या घरात राहायला या . सौजन्य – लोकप्रभा


रिलायन्स कंपनी सातत्याने नवनवीन योजना आणत आपल्या ग्राहकांना खूश करण्याचा प्रयत्न करत असते . टेलिकम्युनिकेशन क्षेत्रात सध्या कंपनीने जिओचे कार्ड , मोबाईल आणि इंटरनेट अशा सुविधा देत आपल्या ग्राहकांवर छाप पाडली आहे . इतकेच नाही तर कंपनीच्या उत्पन्नात मोठ्या प्रमाणात वाढ झाली असण्याची शक्यता आहे . याशिवाय रिलायन्सच्या या नव्या प्रयोगांमुळे बाजारातील इतर टेलिकॉम कंपन्यांचे मात्र धाबे दणाणले आहे . टेलिकॉम कंपन्यांमध्ये सुरु असलेल्या स्पर्धेत अनिल अंबानींच्या रिलायन्स कम्युनिकेशननेही उडी घेतली असून त्यांनी नुकताच आपला एक नवीन प्लॅन जाहीर केला आहे . या प्लॅनमध्ये ग्राहकांना डेटा आणि व्हॉईस कॉलिंग दोन्हीही मिळणार आहे . आता डेटा आणि व्हॉईस कॉलिंगचे इतरही अनेक प्लॅन असताना या प्लॅनमध्ये इतके काय विशेष आहे . तर ग्राहकांना अवघ्या ३३ रुपयांचा हा प्लॅन मिळणार असून वेगवेगळ्या सर्कलमध्ये या प्लॅनची किंमत काही प्रमाणात वेगळी असू शकते असेही कंपनीने सांगितले आहे . नुकतेच कंपनीने आपल्या ग्राहकांना २ जी मधून ४ जी मध्ये अपग्रेड करण्यास सांगितले होते . नव्या प्लॅनमध्ये ग्राहकांना १ जीबी डेटासोबत कोणत्याही नेटवर्कवर एका तासासाठी व्हॉईस कॉलिंग करता येणार आहे . मात्र यासाठी दोन दिवसांचीच मुदत असणार आहे . नवरात्रीनिमित्त ‘या’ मोबाईल्सवर फ्लिपकार्ट आणि अॅमेझॉनकडून बंपर सूट याआधीही कंपनीने आपला १४७ आणि १९३ रुपयांचा प्लॅन बाजारात आणला होता . यामध्ये १४७ रुपयांच्या प्लॅनमध्ये २८ दिवसांसाठी दररोज १ जीबी डेटा मिळतो . हा प्लॅन आरकॉमच्या सर्व सर्कलसाठी उपलब्ध आहे . मात्र यासाठी तुमच्याकडे रिलायन्सचा ३ जी फोन असण्याची आवश्यकता आहे . या ग्राहकांनाच केवळ या १४७ रुपयांच्या प्लॅनचा लाभ घेता येणार आहे . ग्राहकांसाठीच हा प्लॅन उपलब्ध असेल . १९३ रुपयांच्या प्लॅनप्रमाणेच हा प्लॅन आहे . मात्र यामध्ये दररोज १ जीबी डेटासोबत व्हॉईस कॉलिंगसाठी ३० मिनिटंही मिळणार आहेत . टीप – ग्राहकांनी कंपनीच्या संबंधित वेबसाईटवरुन खात्री करुन मगच रिचार्ज करावे .


काही दिवसांपूर्वीच देशभरातील सर्व चित्रपटगृहांमध्ये चित्रपट सुरू होण्यापूर्वी राष्ट्रगीत लावण्यात यावे , असे निर्देश सर्वोच्च न्यायालयाने दिले आणि त्यानंतर या निर्देशाला अनुसरुन अनेकांनीच त्यांची मते मांडायला सुरुवात केली . त्यामध्ये मत मांडत आणि त्या निर्णयाबाबत प्रतिक्रिया देत बॉलिवूड दिग्दर्शक राम गोपाल वर्मा चांगलाच चर्चेत आला आहे . सर्वोच्च न्यायालयाच्या या निर्णयाविरोधात राम गोपाल वर्माने अनेक ट्विट करत चर्चेला एक नवा विषय दिला . विविध विषयांवर काहीसे विसंगत ट्विट करत राम गोपाल वर्मा याआधीही चर्चेत आला आहे . राम गोपाल वर्माने त्याच्या ट्विटर अकाऊंटवरुन थेट शब्दांमध्ये या निर्णयाला विरोध केल्याचे दिसतेय . कोणत्याही चित्रपटाच्या आधी सर्व चित्रपटगृहांमध्ये राष्ट्रगीत लावण्यात यावे या निर्णयाबद्दल ट्विट करतना राम गोपाल वर्मा यांनी लिहिले की , ‘चित्रपट गृहांमध्ये सक्तीने लावण्यात येणारे राष्ट्रगीत ‘नाईट क्लब’मध्येही का लावण्यात नाही येत ? ’ . शासनाच्या निर्णयाच्या या सक्तीमध्ये टेलिव्हीजन कार्यक्रम आणि रेडिओ कार्यक्रमांच्या सुरुवातीलाही राष्ट्रगीत लावले पाहिजे ना ? ’ , असा प्रश्नही राम गोपाल वर्माने केला आहे . ‘राष्ट्रगीत फक्त चित्रपटगृहांपूरतेच मर्यादित का असावे ? कोणत्याही दुकानदाराकाडून ग्राहकांना दुकानात येण्याआधी राष्ट्रगीताचा व्हिडिओ पाहण्यासाठी का विचारले जात नाही ? , असेही त्यांनी लिहीले . शासनाच्या या निर्णयावर उपरोधिकपणे टीका करत राम गोपाल वर्मांने केलेले ट्विट सध्या चांगलेच चर्चेत आले आहेत . ‘ज्याप्रमाणे तंबाखू न खाण्याविषयीच्या जाहिराती चित्रपटादरम्यान दाखवल्या जातात त्याचप्रमाणे सर्वच चित्रपटातील मुख्य कलाकारांवरही दोनदा म्हणजेच , चित्रपटाआधी आणि चित्रपटाच्या मध्यान्नामध्ये राष्ट्रगीत गाण्याची सक्ती केली गेली पाहिजे’ , असेही राम गोपाल वर्माने त्यांच्या ट्विटद्वारे म्हटले आहे . आतापर्यंत केवळ महाराष्ट्रातच चित्रपट सुरू होण्यापूर्वी चित्रपटगृहात राष्ट्रगीत वाजवणे बंधनकारक होते . मात्र , आता संपूर्ण देशभरातील चित्रपटगृहांसाठी हा नियम लागू करण्यात आला आहे . राष्ट्रगीत , तेदेखील चित्रपटाच्या पडद्यावर , सुरू असताना उभे राहायला हवे असा कोणताही कायदा वा नियम नाही . राष्ट्रसन्मानाची प्रतीके सांभाळावीत कशी , त्यांचा आदर कसा करावा हे स्पष्ट करणाऱ्या ‘प्रिव्हेंशन ऑफ इन्सल्ट्स टू नॅशनल ऑनर अॅक्ट १९७१’ या कायद्यात अशा कोणत्याही नियमाचा उल्लेख नाही . राष्ट्रगीत म्हणू पाहणाऱ्यास रोखण्याचा प्रयत्न झाला तर मात्र तो राष्ट्रचिन्हाचा , राष्ट्रगीताचा अपमान ठरतो आणि तो करणाऱ्यास तुरुंगवास घडू शकतो . त्याचप्रमाणे एखाद्या समारंभात राष्ट्रगीत प्रत्यक्ष गायले जात असेल आणि उपस्थितांनी उभे राहून मानवंदना दिली नाही तर देखील तो राष्ट्रगीताचा अपमान ठरतो . परंतु हा नियम चित्रपटाच्या पडद्यावर अप्रत्यक्षपणे वाजविल्या जाणाऱ्या राष्ट्रगीतप्रसंगी लागू होत नाही . त्यामुळे चित्रपटगृहात राष्ट्रगीत सुरू असताना उभे राहवे किंवा न राहवे याबाबत संभ्रमाचे वातावरण होते .


दिवाळीत बँकांना चार दिवस सुट्टी असल्याने नागरिकांची गैरसोय होण्याची शक्यता आहे . बुधवारी ७ नोव्हेंबर रोजी लक्ष्मीपूजन , गुरुवारी ८ नोव्हेंबर रोजी दिवाळी पाडवा आणि त्यानंतर शुक्रवारी ९ तासखेला भाऊबीज असल्याने बँका बंद असतील . तर १० तारखेला दुसरा शनिवार असल्याने बँकेला सुट्टी आहे . त्यानंतर ११ नोव्हेंबरला रविवार असल्याने पुन्हा बँका बंद असतील . त्यामुळे तुमची काही महत्त्वाची कामे असल्यास ती आताच करुन घ्यावीत . अन्यथा दिवाळीनंतर बँकांमध्ये एकच गर्दी होण्याची शक्यता आहे . ५ दिवस सलग सुटी होऊन लोकांची चांगलीच तारांबळ होऊ शकते . दरम्यान बँकांना सलग ५ दिवस सुट्टी असल्याने एटीएममध्येही खडखडाट होऊ शकतो . त्यामुळे एटीएममधूनही वेळीच काढून ठेवायला हवेत असे सांगण्यात येत आहे . वैद्यकीय किंवा इतर तातडीच्या खर्चांसाठी लागणारे पैशांची आधीच तजवीज केल्यास ऐन दिवाळीच तुम्हाला आर्थिक अडचणींना सामोरे जावे लागणार नाही . दिवाळीत ट्रीपला जाणाऱ्यांची संख्याही जास्त असते . बाहेरगावी गेल्यावर लागतील तसे एटीएममधून पैसे काढू असे आपण म्हणतो . पण दिवाळीमुळे बँकांना असलेल्या सुट्ट्या लक्षात घेता असे करणे अडचणीचे ठरु शकते .


बॉलिवूडमध्ये सध्या रणवीर सिंग आणि दीपिका पदुकोण यांच्या लग्नाची जोरदार चर्चा सुरु आहे . काही दिवसांपूर्वी त्यांनी इटलीतील लेक कोमो येथे लग्नगाठ बांधली . त्यानंतर बंगळुरु आणि मुंबई येथे ३ रिसेप्शनचे आयोजन केले आहे . त्यातील बंगळुरु येथील एक रिसेप्शन नुकतेच पार पडले . इतर दोन रिसेप्शन मुंबईत होणार आहेत . बंगळुरु येथे झालेल्या रिसेप्शनचे दीप - वीरचे फोटो सोशल मीडियावर मोठ्या प्रमाणात व्हायरल झाले . यामध्ये दोघांनी केलेला शाही लूक पाहून सर्वांनीच या जोडीचे कौतुकही केले . त्यांचे फोटो आणि व्हिडियो व्हायरल झाले . मात्र त्यानंतर सोशल मीडियावर त्यांना ट्रोल करण्यात आले आहे . त्यांचे काही मिम्सही सोशल मीडियावर वेगाने पसरले . त्यानंतर आता एक स्पूफ व्हिडियोही सोशल मीडियावर व्हायरल होत आहे . एका ट्विटर हँडलवरुन त्यांना ट्रोल करण्यात आले आहे . रिसेप्शनमधील काही क्षण या व्हिडियोमध्ये देण्यात आले आहेत . मात्र त्याला काही संवादांची जोड देऊन हा व्हिडियो विनोदी बनवण्यात आला आहे . हे संवाद हिंदीतील असून ते मूळ व्हिडियोशी तंतोतंत मॅच करण्यात आले आहेत . दीपिका आणि रणवीर हे जिन्यावरुन खाली येत असल्यापासून ते स्टेजवरील त्यांचा वावर याला हे डायलॉग जोडण्यात आले आहेत . या व्हिडियोला सोशल मीडियावर मोठ्या प्रमाणात पसंती मिळाली असून हा व्हिडियो ६५ हजारहून अधिक जणांनी आतापर्यंत पाहिला आहे . तर २५०० जणांनी तो रिट्विट केला आहे .


विराट कोहलीच्या नेतृत्वाखाली भारताने सलग पाच कसोटी मालिकांमध्ये विजय मिळवला आहे . यामध्ये इंग्लंडविरुद्धच्या चालू मालिकेचाही समावेश आहे . या विजयाने कोहली आनंदी असला तरी समाधानी नाही . यापुढेही विजयामध्ये सातत्य राखण्याचा आमचा प्रयत्न असेल . त्यामुळे यापुढील ७ - ८ वर्षांमध्ये सातत्यपूर्ण कामगिरी करणे महत्त्वाचे आहे , असे कोहली म्हणाला . इंग्लंडविरुद्ध भारताने ३ - ० अशी विजयी आघाडी घेऊन मालिका खिशात टाकली आहे . यापूर्वी वेस्ट इंडिज , श्रीलंका , दक्षिण आफ्रिका आणि न्यूझीलंड या संघांना भारताने कसोटी मालिकेत पराभूत केले आहे . ‘‘सध्याच्या घडीला आम्ही चांगली कामगिरी करीत आहोत . संघातील खेळाडू लवकरच परिपक्वता दाखवत आहे आणि त्यामुळेच आम्ही विजय मिळवत आहोत . पण अजून आम्हाला बरेच क्रिकेट खेळायचे आहे . फक्त देशामध्ये किंवा आशिया खंडामध्ये नाही तर जगभरातील विविध ठिकाणी आम्हाला सामने खेळायचे आहेत . या साऱ्या गोष्टीची आम्हाला जाणीव आहे , त्यामुळेच आम्हाला अतिआत्मविश्वास नाही , ’’ असे कोहली म्हणाला . तो पुढे म्हणाली की , ‘‘जर आमच्याकडून पुढील ५ - ८ वर्षे सातत्यपूर्ण कामगिरी झाली तर हा संघ सर्वोत्तम असल्याचे म्हणू शकतो . त्यानंतर क्रिकेट विश्वावर आम्ही ठसा उमटवू शकतो . पण सध्याच्या घडीला मैदानावरील आमचा संघ सवरेतमत आहे . ’’ इंग्लंड दौऱ्यापूर्वी कौंटी खेळणार भारतीय संघ २०१८ साली इंग्लंडच्या दौऱ्यावर जाणार आहे . या दौऱ्यापूर्वी इंग्लंडच्या वातावरणाबरोबर खेळपट्टय़ांचा अंदाज घेण्यासाठी कौंटी क्रिकेट खेळण्याचा मानस कोहलीने व्यक्त केला आहे . ‘‘इंग्लंडच्या दौऱ्यापूर्वी जर मला कौंटी क्रिकेट खेळण्याची संधी मिळाली तर नक्कीच मला ते आवडेल . कारण दौऱ्यापूर्वी जर मी महिनाभर इंग्लंडमध्ये कौंटी खेळायला गेलो तर तिथल्या वातावरणाशी मला जुळवून घेता येईल . त्याचबरोबर खेळपट्टय़ा कशा असतात , याचा अंदाजही घेता येईल . त्यामुळे इंग्लंड दौऱ्यापूर्वी कौंटी क्रिकेट खेळणे माझ्यासाठी हितावह असेल , ’’ असे कोहली म्हणाला .